
<LOSTERT-RYKKERIET 


Fra  missionens  præsidentskab 

For  nogle  få  dage  siden  læste  jeg  en  tale,  som  blev  holdt  i  Taber- 
naklet i  Salt  Lake  City,  Utah,  af  apostel  Mark  E.  Petersen  ved  Gene- 
ral-konferencen i  april  1953.  Den  indeholder  så  mange  værdifulde 
råd  og  vejledninger,  at  jeg  synes,  den  bør  læses  af  alle  sidste  dages 
hellige  og  anvendes  i  deres  daglige  liv,  og  jeg  har  derfor  ladet  den 
oversætte  og  trykke  i  »Stjernen«,  så  alle  danske  søskende  kan  læse 
den  og  tænke  alvorligt  over  indholdet. 

Junius  M.  Sorensen,  missionspræsident. 


Tale  af  Mark  E.  Petersen 

Må  jeg  læse  de  smukke  ord  for  Dem,  som  netop  er  blevet  sunget  af 
vort  vidunderlige  kor: 

»Herren  er  min  hyrde,  mig  skal  intet  fattes,  han  lader  mig  ligge  på 
grønne  vange.  Til  hvilens  vande  leder  han  mig,  han  kvæger  min 
sjæl,  han  fører  mig  ad  rette  veje  for  sit  navns  skyld.  Skal  jeg  end 
vandre  i  dødsskyggens  dal,  jeg  frygter  ej  ondt;  thi  du  er  med  mig,  din 
kæp  og  din  stav  er  min  trøst.  I  mine  fjenders  påsyn  dækker  du  bord 
for  mig,  du  salver  mit  hoved  med  olie,  mit  bæger  flyder  over.  Kun 
godhed  og  miskundhed  følger  mig  alle  mine  dage,  og  i  Herrens  hus 
skal  jeg  bo  gennem  lange  tider«.  (23.  Salme). 

Det  er  et  istort  vidnesbyrd.  Jeg  er  taknemlig  over,  at  koret  sang 
denne  salme  og  derved  gav  os  salmistens  vidnesbyrd,  fordi  dette  har 
været  en  konference  med  vidnesbyrd  —  vidnesbyrd  efter  vidnesbyrd 
om  vor  Herre  Jesu  Kristi  guddommelighed,  vidnesbyrd  efter  vidnes- 
byrd om  vor  Fader  i  himlens  godhed  overfor  alle  mennesker,  som  vil 
følge  ham  og  virkelig  gøre  ham  til  deres  hyrde.  De  mennesker,  som 
således  følger  ham,  bevidner  virkelig  påny  dag  efter  dag,  at  Herren 
er  deres  hyrde;  intet  skal  fattes  dem,  og  de  skal  sige:  »Kun  godhed 
og  miskundhed  følger  mig  alle  mine  dage,  og  i  Herrens  hus  skal  jeg 
bo  gennem  lange  tider.« 

Jeg  husker  også,  at  koret  har  sunget  ordene  fra  Esajas:  »Vi  for  alle 
vild  som  får.«  (Es.  53:6).  Og  så  husker  jeg  Frelserens  smukke  hi- 
storie: 

»Hvad  mener  I?  Hvis  et  menneske  har  hundrede  får,  og  et  af  dem 
farer  vild,  vil  han  så  ikke  forlade  de  ni  og  halvfems  oppe  på  bjergene 
og  gå  ud  og  lede  efter  det,  der  for  vild?  Og  lykkes  det  ham  at  finde 
det,  sandelig  siger  jeg  eder:  han  glæder  isig  mere  over  det  end  over  de 
ni  og  halvfems,  som  ikke  er  faret  vild.  Således  er  det  ikke  jeres  himmel- 
ske Faders  vilje,  at  en  eneste  af  disse  små  skal  fortabes.«  (Matt.  18: 
12—14). 

Kirkens  værk  er  et  omvendelsens  værk.  Dette  er  blevet  tydeligt 
tilkendegivet  gennem  vidnesbyrdene  og  de  vidunderlige  taler,  der  er 
blevet  holdt  her,  og  ved  de  indtrængende  ord,  som  har  lydt  om  yder- 

ligere  omvendelse.  Vi  søger  at  omvende  os  selv,  vore  børn  og  alle  men- 
nesker, der  vil  lytte  til  os  — ■  omvendelse  til  det  punkt,  hvor  vi  og  de 
vil  være  villige  til  at  anerkende  vor  Frelsers  lærdomme  og  befalin- 
ger:   » det   er  ikke  jeres  himmelske  Faders   vilje,   at   en   eneste  af 

disse  små  skal  fortabes.«  (Matt.  18:14). 

Men  til  trods  for  alt  det  arbejde,  der  udføres  i  Kirken  med  hensyn 
til  omvendelse  og  lærdomme,  og  der  udføres  meget  vidunderligt  ar- 
bejde, er  der  nogle  tilfælde,  hvor  folk  går  imod  og  falder  bort.  Somme- 
tider anerkender  de  falske  ledere  og  falske  læreres  lærdomme,  som 
leder  dem   vild. 

Ofte  har  jeg  spurgt  mig  selv,  hvordan  det  kan  være,  at  nogle  men- 
nesker falder  bort  fra  sandheden.  Jeg  har  aldrig  troet,  at  nogen  falder 
pludselig  bort,  lige  på  een  gang,  lige  så  lidt  som  et  menneske,  der  har 
været  retskaffen  og  hæderlig  hele  sit  liv,  pludselig  skulle  gå  hen  og 
lave  et  bankrøveri.  Der  går  et  forberedende  arbejde  forud.  Der  er  en 
eller  anden  »b!ødgørelses«-proces,  der  fører  til  frafaldstilstanden.  Store 
synder  følger  sædvanligvis  efter  små  synder,  og  jeg  tror,  at  dette  er 
sandt  med  hensyn  til  folk,  som  falder  bort  fra  sandheden. 

Sæd  bliver  sået,  tvivlens,  vantroens,  mistillidens  og  uærbødighe- 
dens sæd.  Disse  forskellige  slags  sæd  bliver  vandet;  de  bliver  næret, 
og  til  sidst  bliver  de  helt  udviklet,  indtil  de  har  frembragt  deres  dår- 
lige frugt. 

Hvem  sår  denne  tvivlens  og  mistillidens  sæd?  Den  bliver  sået  på 
mange  måder.  Jeg  skal  nævne  nogle  få  af  dem. 

Jeg  har  hørt  om  en  mand,  som  påstår  at  være  en  meget  god  sidste 
dages  hellig.  Han  påstår,  at  han  elsker  Kirken,  men  han  elsker  også 
verden,  og  han  lever,  så  nær  han  på  nogen  mulig  måde  kan,  op  til 
ulydighedens  linie,  uden  helt  at  overtræde  lovens  bogstav.  Han  er  ikke 
klar  over,  at  han  endda  må  undgå  selve  tilstedeværelsen  af  det  onde. 
Han  er  muligvis  ikke  klar  over,  at  ved  at  leve  så  nær  op  til  ulydighe- 
dens linie,  som  han  kan,  sår  han  tvivlens  og  mistillidens  sæd  i  andres 
sind. 

Der  findes  dem,  der  lever  i  åbent  oprør  mod  Guds  ord  og  til  stadig- 
hed og  med  vilje  trodser  befalingerne,  og  naturligvis  efterlader  de 
tvivl  i  andres  sind  og  nedbryder  respekten  for  sig  selv. 

Og  så  er  der  den  sæd,  der  sås  af  nogle  af  vore  lærere  og  forkyndere 
inden  for  vore  egne  organisationer,  som  holder  af  at  fremme  en  eller 
anden  ny  læresætning,  eller  en  ny  fortolkning,  eller  en  eller  anden 
udspekuleret  teori,  eller  noget  der  er  sensationelt,  fordi  det  at  frem- 
me det  sensationelle  synes  at  nære  deres  eget  selv,  fordi  de  bliver 
midtpunktet  i  en  diskussion. 

De  fleste  af  vore  lærere  og  forkyndere  er  vidunderlige.  De  lærer 
os  sandheden;  de  fremkalder  omvendelse  i  deres  tilhøreres  sind  og 
hjerte.  Men  der  findes  enkelte  lærere,  som  sår  tvivlens  sæd  ved  ud- 
spekulerede og  usunde  dogmer,  og  ved  at  gøre  dette  gør  de  nogle  af 
deres  tilhørere  »møre«,  om  man  så  må  sige,  så  de  måske  senere  går 
over  til  de  frafaldne  lærere,  som  findes  iblandt  dem. 

• 

Det  er  min  fulde  overbevisning,  at  når  nogen  at'  os  modtager  en 
eller  anden  stilling  i  Kirken,  modtager  vi  samtidig  ansvaret  for  dette 
kald,  lige  meget  hvad  det  er  for  et  kald.  Jeg  tror,  at  hvis  en  person 
modtager  en  stilling  som  lærer  i  en  af  vore  organisationer,  eller  hvis 
han  tager  imod  det  ansvar  at  tale  fra  talerstolen,  anerkender  han  sam- 
tidig det  ansvar,  der  følger  med  kaldet.  Han  bliver  Kirkens  repræ- 
sentant i  den  stilling.  Enhver  lærer  og  enhver  forkynder  er  derfor, 
når  han  modtager  et  sådant  kald,  bundet  af  pligten  til  at  repræsen- 
tere Kirkens  officielle  synspunkter  og  lærdomme,  og  til  i  sin  klasse 
eller  fra  talerstolen  at  lære  tilhørerne  de  officielle  læresætninger, 
med  den  ene  tanke  i  sindet,  at  han  skal  bringe  omvendelse  i  hjertet 
på  dem,  der  lytter  til  ham.  Jeg  tror  ikke,  at  omvendelse  til  sandheden 
kommer  ved  at  lære  folk  halve  sandheder  eller  usandheder. 

Vore  klasseværelser  og  vore  forsamlingssale  er  med  store  bekost- 
ninger blevet  bygget  udelukkende  med  een  tanke,  og  det  er,  at  vi  i 
dem  må  undervise  om  sandheden,  så  vi  kan  omvende  dem,  der  kom- 
mer der,  så  de  til  gengæld  vil  efterleve  evangeliet  og  udarbejde  deres 
egen  frelse  på  jorden. 

Jeg  tror  ikke,  at  klasseværelserne  eller  talerstolene  i  vor  Kirke  er 
bygget  som  laboratorier,  hvor  vi  skal  eksperimentere  med  nye  lære- 
sætninger og  udspekulerede  begreber.  De  er  udelukkende  til  brug  for 
dem,  der  er  villige  til  at  omvende  mænd,  kvinder  og  børn  til  sand- 
heden. 

Der  er  kun  eet  menneske  i  hele  verden,  som  har  ret  til  at  indfore 
en  ny  læresætning  i  denne  Kirke,  og  dette  menneske  er  Kirkens  Præ- 
sident. Altså  lærere,  vil  I,  indtil  I  bliver  Kirkens  Præsident,  være  vil- 
lige til  at  lade  jer  nøje  med  de  for  tiden  officielt  anerkendte  lærdom- 
me i  Kirken? 

Jeg  tror  ikke,  at  vi  kan  undgå  det  ansvar,  at  nogen  bliver  ført  på 
en  gal  vej,  hvis  vi  underviser  i  forkerte  principper.  Jeg  tror  ikke,  at 
nogen  af  os  har  råd  til  at  påtage  os  det  ansvar. 

Jeg  tror  derfor  ikke,  at  vi  i  vore  klasser  eller  i  vore  prædikener 
kan  bringe  synspunkter  og  lærdomme,  som  ikke  er  anerkendt  og  offi- 
cielt forsvaret  af  Kirken. 

Jeg  tror  ikke,  at  nogen  lærer  i  nogen  organisation  har  ret  til  at 
kassere  det  foreskrevne  lektiekursus  og  erstatte  det  med  ugebladsar- 
tikler, filosofiske  diskussioner,  foredrag  eller  andre  uvedkommende 
ting. 

Jeg  tror  ikke,  at  vi  i  vore  klasseværelser  eller  vore  taler  kan  bringe 
filosofi  og  læresætninger,  skabt  af  verdens  uinspirerede  mænd,  lige 
meget  hvor  godt  uddannede  de  er,  og  fremsætte  dem  som  anerkendt 
sandhed. 

Jeg  tror  ikke,  vi  bør  anerkende  enhver  teori,  fremsat  af  videnskabs- 
mænd, som  om  den  var  sand.  Disse  mænd  skifter  mening  alt,  alt  for 
ofte  til  det. 

Jeg  tror  ikke,  at  vi  i  vore  klasser  og  vore  taler  bør  bringe  andre 
kirkers  lærdomme  og  lære  folk,  at  det  er  anerkendt  sandhed. 

Jeg  tror  ikke,  vi  bør  undervise  i  de  lærdomme,  som  British-Israel 
eller  lignende  organisationer  fremsætter,  selv  om  de  måske  er  sen- 
sationelle, og  fremstille  dem  for  vore  medlemmer,  som  om  de  var 
sande. 

Jeg  tror  ikke,  vi  i  vore  klasser  bør  give  tid  til  diskussioner  om  de 
påståede  fortolkninger  af  målene  på  den  store  ægyptiske  pyramide, 
fantastiske  og  utroværdige  som  de  så  ofte  er. 

Jeg  tror  ikke,  vi  bør  anerkende  de  gængse  synspunkter,  at  de  ti 
tabte  stammer  er  blevet  fundet  i  de  nordlige  lande  i  Europa,  eller  at 
de  er  blevet  benævnt,  registreret  og  klassificeret. 

Jeg  tror  ikke,  at  vi  kan  anerkende  den  mærkværdige  tanke,  at  den 
mytiske  Odin  fra  Norden  i  virkeligheden  var  verdens  Frelser,  der 
udførte  sit  værk  blandt  de  nordiske  lande  i  Europa  eller  blandt  de  ti 
stammer. 

Jeg  tror  ikke,  at  vi  skulle  fæste  lid  til  de  meget  udspekulerede  teo- 
rier om  geografien  i  Mormons  Bog. 

Jeg  tror  ikke,  at  der  var  to  Cumorahs  høje,  en  i  Mellem-Amerika  og 
en  i  New  York,  for  at  gøre  det  lettere  for  Profeten  Joseph  Smith,  så 
den  stakkels  dreng  ikke  behøvede  at  vandre  helt  til  Mellem-Amerika 
for  at  få  de  gyldne  plader. 

Jeg  tror  ikke,  vi  kan  være  gode  sidste  dages  hellige  og  tvivle  på 
de  elleve  vidners  vidnesbyrd  i  Mormons  Bog. 

Jeg  tror  ikke,  man  har  et  vidnesbyrd  om  sandheden,  hvis  man  be- 
tvivler nøjagtigheden  af  oversættelsen  af  Mormons  Bog. 

Jeg  tror  ikke,  man  kender  kendsgerningerne  eller  er  ærlig  over  for 
sig  selv,  hvis  man  betvivler  manifestet  (den  officielle  erklæring  om 
polygami),  som  det  findes  i  Lære  og  Pagter. 

Jeg  tror  ikke,  vi  bør  prøve  at  opstille  vore  egne  personlige  indfald 
som  Kirkens  lære.  Jeg  tror  ikke,  at  min  personlige  frelse  på  nogen 
måde  vil  være  afhængig  af,  at  jeg  spiser  hvidt  brød  eller  hvidt  suk- 
ker. Jeg  tror  ikke,  Kirkens  lærdomme  på  nogen  måde  har  noget  at 
gøre  med,  om  jeg  spiser  fuldkornsbrød  eller  brød  af  fintmalet  mel. 

Jeg  tror  ikke,  vi  kan  være  gode  kristne,  lige  meget  hvilken  sekt  vi 
tilhører,  hvis  vi  nægter  at  tro  på,  at  Jesus  Kristus  døde  på  korset. 
Jeg  tror  ikke,  at  nogen  kan  være  en  god  kristen,  uanset  hvilken  sekt 
han  tilhører,  hvis  han  betvivler  Jesu  Kristi  bogstavelige,  fysiske  op- 
standelse på  trediedagen  efter  korsfæstelsen. 

Jeg  tror  ikke,  vi  kan  være  gode  kristne  af  nogensomhelst  sekt,  hvis 
vi  fornægter  Det  gamle  Testamente.  Jeg  tror  ikke,  vi  kan  være  gode 
kristne  af  nogensomhelst  sekt,  hvis  vi  fornægter  epistlerne  i  Det  nye 
Testamente. 

Jeg  tror  ikke,  vi  kan  være  gode  sidste  dages  hellige,  eller  at  vi  er 
loyale  mod  denne  Kirke,  hvis  vi  anerkender  påståede  åbenbaringer 
fra  mænd  og  kvinder,  som  påstår  at  have  modtaget  dem  til  Kirkens 
medlemmers  gavn,  når  vi  ved,  at  Herren  har  udpeget  Kirkens  Præsi- 
dent som  det  eneste  menneske  på  jorden,  til  hvem  han  vil  åbenbare 
sig  for  Kirken  som  et  hele. 

Jeg  tror  ikke,  vi  kan  være  gode  sidste  dages  hellige  eller  gode 
kristne  af  nogensomhelst  sekt  og  anerkende  de  lærdomme,  som  nogle 
fremsætter,  at  døden  var  en  fejltagelse,  at  den  kan  undgås,  og  at  vi 
kan  opnå  udødelighed  uden  at  gå  gennem  døden,  blot  ved  at  følge 
en  eller  anden  falsik  profets  lærdomme. 

Jeg  tror  ikke,  at  vi  kan  ignorere  Frelserens  lærdomme,  da  han 
sagde: 

» Og  der  skal  ikke  være  nogen  strid  iblandt  jer,  som  der  hidtil 

har  været;  og  der  skal  heller  ikke  være  ordstrid  blandt  jer  angående 
mine  læresætninger,  som  der  hidtil  har  været.  Thi  sandelig,  sandelig 
siger  jeg  jer,  at  den,  der  har  en  trættekær  ånd,  er  ikke  af  mig,  men 
af  djævelen,  som  er  faderen  til  splid  og  uenighed,  som  opægger  men- 
neskers hjerter  til  at  trættes  i  vrede  med  hinanden.«  (3  Nephi  11: 
28—29). 

På  den  anden  side  tror  jeg  absolut,  at  hvis  vi  bringer  falsike  lær- 
domme ind  i  vore  klasser  eller  i  vore  taler,  gør  vi  vore  medlemmer 
en  meget  dårlig  tjeneste,  for/  vi  forvirrer  deres  sind,  vi  får  dem  til  at 
tvivle  på  sandheden,  når  den  gives  dem,  og  vi  »gør  dem  møre«  for 
de  angreb  fra  frafaldne  lærere,  soim  kommer  iblandt  dem. 

Jeg  tror  absolut,  at  hver  gang  vi  lærer  folk  en  eller  anden  udspeku- 
leret idé,  eller  prøver  at  afsløre  et  mysterium,  eller  fremmer  en  lære, 
der  ikke  er  anerkendt  af  Kirken,  bidrager  vi  til  den  åndelige  ned- 
brydning af  dem,  som  vi  påvirker. 

Jeg  tror,  at  hver  gang  vi  ved  vore  handlinger  eller  vore  lærdomme 
taler  nedsættende  om  Kirken  eller  dens  lærdomme,  bidrager  vi  til 
den  åndelige  nedbrydning  af  de  folk,  vi  omgås. 

Jeg  tror,  at  Gud  vil  holde  os  ansvarlige  for  hver  handling  og  hvert 
ord,  hvormed  vi  har  bidraget  til  andre  folks  åndelige  nedbrydning. 

Jeg  tror,  at  Kirkens  Præsident  i  sandhed  er  Guds  talerør  på  jorden, 
Profet,  Seer  og  Herrens  Åbenbarer,  og  at  han  og  han  alene  har  ret 
og  magt  til  at  give  Kirken  nye  lærdomme  eller  nye  fortolkninger  af 
eksisterende  lærdomme. 

Jeg  tror,  at  Jesus  Kristus  er  Søn  af  den  Evige  Gud,  Skaberen  af 
himlen  og  jorden,  at  han  døde  på  korset  og  opstod  på  den  tredie  dag, 
bogstaveligt  og  fysisk. 

Jeg  tror  fuldt  og  fast,  at  ligesom  vi  alle  dør,  vil  vi  også,  ved  den 
opstandne  Jesu  Kristi  magt,  bogstaveligt  og  fysisk  opstå. 

Jeg  tror,  at  Kristi  åbenbarede  lærdomme  vil  frelse  os,  uden  at  ube- 
myndigede  personer  har  noget  at  gøre  med  det. 

Jeg  tror,  at  Herren  har  givet  de  sidste  dages  hellige  et  godt  mål  af 
intelligens.  Jeg  tror,  at  han  venter  af  os,  at  vi  skal  bruge  denne  in- 
telligens til  at  studere  hans  åbenbarede  ord  og  til  at  følge  hans  pro- 
feter her  på  jorden,  så  vi  ikke  skal  blive  kastet  hid  og  did  af  andre 
lærdomme. 

Jeg  tror,  at  han  venter,  at  vore  lærere  og  forkyndere  skal  bruge 
den  sunde  sans,  han  har  givet  dem,  til  at  lære  os  den  enkle  sandhed, 
som  frelser  os,  langt  snarere  end  at  lære  os  menneske-spekulationer 

Og  -teorier,   som   blot   forvirrer  vort   sind   og  forer  nogle  af  vore  folk 
lige  ud  af  Kirken. 

Jeg  tror,  at  vi  vod  passende  undervisning  om  den  åbenbarede  sand- 
bed kan  omvende  os  selv,  vore  børn  og  alle  andre,  som  er  villige  til 
at  lytte  til  os. 

Jeg  tror,  at  folk  kun  bliver  omvendt  til  sandbeden  gennem  sand- 
beden  og  ikke  ved  at  lære  om  halve  sandbeder  og  usandbeder. 

Jeg  tror,  at  kun  ved  loyalt  at  kere  og  efterleve  evangeliets  sande 
principper  kan  vi  opfylde  de  pligter,  som  flud  har  givet  os,  og  det 
er  mit  vidnesbyrd  i  Jesu  Kristi  navn.  Amen. 

Mark  E,  Petersen,  af  De  Tolv  Apostles  Råd. 

Templet  i  Schweiz 

Det  er  nu  officielt  blevet  meddelt,  at  indvielsen  af  det  nye  tempel  i 
Schweiz  vil  finde  sted  for  danske  d.  10.  september,  og  vi  bringer  her- 
med et  helt  nyt  billede  af  templet,  der  viser,  hvor  langt  arbejdet  er 
fremskredet.  Som  det  vil  ses,  er  det  færdige  tempel  lidt  anderledes 
end  de  første  udkast  og  tegninger,  der  i  sin  tid  blev  offentliggjort. 

Apostel  Spencer  W.  Kimballs  tale 

i  København  den  12.  juni  1955 


Mine  kære  brødre  og  søstre!  Jeg  har 
længe  ventet  på  det  privilegium  at  kom- 
me til  Danmark.  Søster  Kimball  og  jeg 
var  på  en  rejse  gennem  Europa  for  om- 
kring 18  år  siden,  men  vi  kom  ikke  til 
Danmark  eller  til  de  andre  nordiske  lan- 
de. Vi  kan  nu  se,  at  vi  gik  glip  af  meget. 
Det  er  en  glæde  at  komme  til  Deres  land 
og  træffe  alle  I  dejlige  mennesker.  Der 
er  så  mange  gode  mennesker  fra  Dan- 
mark i  vort  samfund,  at  jeg  forbavses 
over  at  finde,  at  der  er  så  mange  tilbage 
her.  En  af  mine  nærmeste  medarbejdere, 
Broder  Mark.  E.  Petersen,  er  dansk,  og 
han  er  altid  meget  stolt  af  det.  Han  siger 
ofte,  hvis  han  har  udført  noget,  der  er  meget  godt:  »Det  er  fordi  jeg 
er  dansker«.  Det  er  helt  interessant  at  finde,  at  næsten  alle  forretnin- 
ger her  tilhører  folk,  som  vi  kender.  I  det  mindste  har  de  samme  nav- 
ne! Vi  er  meget  vant  til  navnene  Jensen  og  Madsen  og  Olsen,  og  blandt 
de  bedste  folk  i  Kirken  finder  vi  disse  mennesker.  Det  danske  folk 
skaber  udmærkede  medlemmer. 

Vi  har  netop  hørt  en  smuk  trio  sunget  af  tre  yndige  unge  piger,  »Jeg 
har  et  vidnesbyrd.«  Det  er  vidunderligt,  når  folk  har  et  vidnesbyrd. 
Når  de  er  sikre  på  det,  giver  det  en  stor  tryghed.  Der  er  mange  folk, 
der  ville  betale  mange  penge  for  at  købe  et  vidnesbyrd,  men  det  kan 
ikke  købes  for  penge.  Men  ethvert  menneske  kan  få  et.  For  nogen  tid 
siden  var  der  en  katolsk  præst,  der  talte  med  en  af  vore  unge  ældster, 
og  de  diskuterede  de  forskellige  principper  i  evangeliet.  Præsten  sagde 
til  ældsten:  »Hvordan  føler  De  angående  dette  program?«  Og  ældsten 
sagde:  »Jeg  ved,  det  er  guddommeligt  og  sandt.«  Og  præsten  sagde: 
»De  siger  det,  som  om  De  mente  det.«  Og  ældsten  sagde:  »Jeg  mener 
det  af  hele<  min  sjæl.  Har  De  ikke  et  vidnesbyrd?«  Og  manden  sagde 
»Nej«.  »Hvorfor  underviser  De  da  i  noget,  De  ikke  kender?«  Og  præ- 
sten sagde:  »Det  er  en  god  levevej.«  Han  sagde:  »Jeg  ville  ønske,  det 
var  sandt.« 

Nå,  hvert  menneske  i  verden  kan  få  den  forsikring,  for  vor  Herre 
Jesus  Kristus  sagde:  »Enhver,  der  vil  betale  denne  pris,  kan  få  et  vid- 
nesbyrd. »Hvis  I  vil  gøre  min  Faders  vilje,«  sagde  han,  »skal  I  vide 
om  læren,  om  den  er  af  Gud  eller  jeg  taler  af  mig  selv.««  Utallige  ste- 
der i  den  hellige  skrift  har  Herren  gentaget  denne  udtalelse.  Atter  og 
atter  sagde  han:  »I  kan  vide«.  Prisen  er  høj,  men  det  er  indenfor 
ethvert  normalt  tænkende  menneskes  rækkevidde.  Enhver  mand  eller 

kvinde,  som  er  gammel  nok  til  at  være  ansvarlig  for  sine  tanker,  kan 
få  denne  positive  vished.  Men  enten  han  er  rig  eller  fattig,  enten  han 
er  gammel  eller  ung,  enten  han  er  veluddannet  eller  mindre  øvet,  må 
han  opnå  denne  oplysning  og  denne  vished  på  samme  måde.  Intet 
menneske  har  endnu  modtaget  tilstrækkelig  skolegang  til,  at  han  kan 
finde  Gud  gennem  den.  Intet  menneske  kan  finde  Gud  gennem  sin  for- 
stand, kun  gennem  hjertet  og  sindet.  Man  må  bede,  og  bønnen  må 
være  ydmyg.  Når  han  undersøger  og  læser  og  tænker,  må  han  ned  på 
sine  knæ  og  bede  sin  himmelske  Fader  om  at  gøre  det  kendt  for  ham. 
Og  der  er  ingen  mand  eller  kvinde,  som  det  vil  blive  nægtet.  Enhver 
mand  eller  kvinde,  som  ikke  kender  guddommeligheden  af  Jesu  Kristi 
program,  har  ikke  været  ydmyg  nok  og  har  ikke  bedt  med  tilstrække- 
lig kraft.  Apostlen  Jakob  sagde:  »Men  hvis,  nogen  af  jer  står  tilbage  i 
visdom,  da  skal  han  bede  om  at  få  den  fra  Gud,  der  giver  alle  gav- 
mildt og  uden  bebrejdelser,  og  så  vil  den  blive  ham  givet.  Man  han 
skal  bede  i  tro,  uden  at  tvivle;  den,  der  tvivler,  ligner  nemlig  en  ha- 
vets bølge,,  som  jages  og  kastes  hid  og  did  af  vinden.« 

Så  vi  tilbyder  alt  dette  til  verden.  Hvis  De  ønsker  at  kende  den, 
kan  De  få  denne  positive  vished.  Missionspræsidenten  har  givet  os 
nogle  iøjnefaldende  udtalelser  i  aften  om  evangeliets  gengivelse  af 
åbenbaringen,  engles  og  sendebuds  komme  fra  Gud.  Tror  De  på,  hvad 
han  sagde?  Hvis  De  gerne  vil  vide,  hvad  han  ved,  er  vejen  åben  for 
Dem. 

Til  Dem,  som  allerede  er  blevet  døbt  i  Kirken,  bringer  vi  nu  vore 
hilsener  og  vor  kærlighed,  ligesom  vi  gør  det  til  dem,  der  endnu  ikke 
er  medlemmer. [Vi  siger  til  Dem,  at  Herren  elsker  Dem,  og  det  er  ham 
en  stor  glæde,  når  De  efterlever  hans  bud,  og  det  er  ham  en  stor  sorg, 
når  vi  bryder  hans  bud.  I  Mattæus  5.  kapitel  siger  han  følgende:  »I 
er  jordens  salt;  men  hvis  saltet  mister  sin  kraft,  hvad  skal  det  da 
saltes  med?  Så  duer  det  kun  til  at  kastes  ud  og  trædes  ned  af  menne- 
sker.« Når  man  har  modtaget  dette  vidnesbyrd  og  falder  bort  fra  det, 
er  det  langt  værre,  end  om  man  aldrig  havde  modtaget  det.\  For  os, 
som  har  haft  lyset  og  så  falder  ned  i  mørke,  er  mørket  langt  dybere. 
Folk  mister  ikke  troen  på  een  gang.  Det  er  en  gradvis  udvikling.  Man 
kan  miste  vidnesbyrdet,  hvis  man  ikke  fortsætter  med  at  holde  sit 
skjold  rent.  Den  onde  magt  ved,  hvordan  han  skal  kræve  menneske- 
sjælene. Lucifer  har  været  ude  omkring  nu  i  tusinder  af  år,  og  sam- 
men med  sine  mange  hjælpere  har  han  læst  mænds  og  kvinders  tan- 
ker i  seks  tusind  år.  Han  ved,  at  han  ikke  kan  få  mange  folk  til  at  be- 
gå alvorlige  forbrydelser  straks,  så  han  forsøger  at  få  dem  til  at  blive 
ligegyldige  og  slappe.  Hvis  han  kan  få  medlemmerne  til  ikke  at  kom- 
me til  deres  møder,  at  begynde  at  kritisere,  at  høre  op  med  at  efter- 
leve Visdomsordet,  at  høre  op  med  at  betale  deres:  tiende,  eller  at  be- 
gynde at  bryde  sabbatsdagen,  ved  Lucifer,  at  han  har  dem  på  vej, 
for  lidt  efter  lidt  vil  deres  vidnesbyrd  miste  sin  kraft,  og  det,  som  var 
så  klart  og  kosteligt,  bliver  af  mindre  værdi  i  den  enkelte  persons 
sind. 

Herren  vidste  dette,  og  han  kæmpede  imod  det  under  hele  sin  ger- 
ning. Paulus  vidste  det.  Han  sagde:  »Når  I  er  blevet  døbt  og  har  op- 
fyldt ordinancerne,  så  lad  os  stræbe  mod  det  fuldkomne«.  Frelseren 
sagde:  »Vær  derfor  fuldkomne,  ligesom  jeres  Fader  i  himlen  er  fuld- 
kommen.« Og  således  må  Kirkens  medlemmer  blive  ved  med  at  »holde 
fast  ved  jernstangen«.  De  må  ikke  sidde  ned  og  vente,  men  må  holde 
sig  til  det  yderste  aktive  altid.  Vidnesbyrd  passer  ikke  godt  sammen 
med  passivitet.  Vidnesbyrd  omgås  ikke  godt  med  synd.  Hvis  mænd 
og  kvinder  bryder  Guds  love,  så  mister  vidnesbyrdet  sin  kraft. 

I  den  magtfulde  prædiken,  som  Frelseren  gav  os,  kendt  som  Bjerg- 
prædikenen, gav  han  os  nogle  vidunderlige  standarder,  som  vi  kan 
måle  vort  liv  med.  »Derfor,  den,  der  bryder  et  af  de  mindste  blandt 
disse  bud  og  lærer  menneskene  således,  han  skal  kaldes  den  mindste 

i  himmeriget «  Det  er  i   sandhed  en   erklæring.  Og  så  fortsætter 

han  med  at  sige:  »I  har  hørt,  at  der  er  sagt  til  de  gamle:  Du  må  ikke 
slå  ihjel.«  Men  Kristus  giver  os  et  højere  plan,  hvorpå  vi  skal  leve. 
Han  sagde:  »I  behøver  ikke  slå  ihjel  for  at  bryde  loven,  men  den,  der 
bliver  vred  på  sin  broder,  er  skyldig  for  domstolen.«  Se,  det  giver 
os  noget  at  stræbe  efter.  Han  siger  atter:  »I  har  hørt,  der  er  sagt: 
Øje  -for  øje,  og  tand  (for  tand«,  gengældelsens  lov,  hvis  du  gør  mig 
fortræd,  gør  jeg  dig  fortræd;  hvis  du  fornærmer  mig,  fornærmer  jeg 
dig.  Men  Frelseren  gav  os  en  højere  lov,  som  alle  hans  hellige  skulle 
efterleve.  »Men  hvis  nogen  giver  dig  et  slag  på  din  højre  kind,  så 
vend  også  den  anden  til.«  Der  skal  en  hellig  til  at  efterleve  dette  godt. 
Det  er  ikke  let.  Han  siger  atter:  »Og  hvis  nogen  vil  stævne  dig  for 
retten  og  tage  din  kjortel,  så  lad  ham  også  få  kappen!«  I  stedet  for 
gengældelsens  lov,  har  vi  en  højere  lov.  »Og  hvis  nogen  tvinger  dig 
til  at  følge  ham  een  mil  på  vej,  så  gå  to  mil  med  ham!«  Og  det  er 
ikke  let  —  den  højere  lov,  at  glemme  sig  selv,  at  elske  sin  næste 
højere  end  sig  selv.  Og  så  kommer  han  også  til  den  tanke:  »I  har 
hørt,  at  der  er  sagt:  Du  skal  elske  din  næste  og  hade  din  fjende«,  men 
nu  forlanger  den  højere  lov,  at  man  skal  elske  sine  fjender,  velsigne 
dem,  som  forbander  en,  gå  til  dem,  som  hader  en,  og  bede  for  dem, 
som  foragteligt  misbruger  eller  forfølger  en.  Hvilket  højt  ideal,  hvil- 
ken selvbeherskelse!  Og  så  belønningen:  »Så  I  må  vorde  jeres  him- 
melske Faders  børn.« 

I  ser,  brødre)  og  søstre,  det  er  ikke  tilstrækkeligt  blot  at  blive  døbt 
og  modtage  den  Helligånd.  Der  må  være  stadig  årvågenhed;  vi  må 
stadig  arbejde  på  at  fuldkommengøre  vort  liv. 

Så  siger  han:  »Thi  hvis  I  elsker  dem,  der  elsker  jer,  hvad  løn  får 
I  så?  Gør  ikke  også  tolderne  det  samme?  Og  hvis  I  kun  hilser  på  jeres 
brødre,  hvad  særligt  gør  I  så?  Gør  ikke  også  hedningerne  det  samme?« 
Og  så  kommer  den  udtalelse,  som  jeg  har  gentaget:  »Så  vær  I  da  fuld- 
komne, som  jeres  himmelske  Fader  er  fuldkommen.«  Kan  I  se  de  høje 
mål  og  idealer  i  Jesu  Kristi  evangelium?  Det  er  mormonisme,  for  at 
bruge  øgenavnet.  Det  er  Jesu  Kristi  Kirkes  mål.  Intet  mindre  kan 
gøre    det.    Der   vil   være   mange    sidste    dages    hellige,   medlemmer    af 

denne  Kirke,  som  ikke  vil  modtage  den  højeste  herlighed,  fordi  de, 
efter  at  de  var  på  vej,  bliver  ledet  på  afveje  på  grund  af  deres  egen- 
kærlighed. De  kommer  bort  fra  sandheden,  fordi  de  ikke  gør  deres 
liv  fuldkomment.  Og  derfor  er  evangeliets  ordinancer  og  medlems- 
skab i  Kirken  af  vital  nødvendighed,  men  ved  siden  af  det  må  der 
også  være  en  stadig  retskaffenhed. 

Lyt  til  dette  høje  ideal:  »I  har  hørt,  der  er  sagt:  Du  må  ikke  be- 
drive* hor.  Men  jeg  siger  jer,  at  enhver,  som  ser  på  en  andens  hustru, 
så  han  begærer  hende,  har  allerede  bedrevet  hor  med  hende  i  sit 
hjerte.«  Ser  De  det  høje  ideal?  Dette  betyder,  at  menneskenes  hjerte 
må  være  lige  så  rent  som  deres  legeme.  Det  er  mormonisme  —  for 
at  bruge  dette  øgenavn.  Og  det  er  i  sandhed  Jesu  Kristi  evangelium. 
Og  vi  siger  dette  uden  frygt  for,  at  nogen  kan  modsige  det:  der  findes 
ikke  nogen  stor  gruppe  folk  i  hele  denne  verden,  som  kommer  så 
nær  op  til  at  nå  dette  høje  plan.  For  vi  lærer  vore  små  børn,  at  de 
aldrig  må  tænke  vulgært,  at  de  skal  have  opløftende,  opbyggende 
tanker.  Vi  lærer  vore  unge,  i  alle  vore  organisationer,  at  de  skal  holde 
deres  sjæle  rene,  og  have  rene  hænder  og  et  rent  hjerte.  Vi  giver  dem 
opbyggende  aktiviteter,  musik  og  skuespil  og  sport  og  alle  andre  in- 
teressante ting,  som  unge  mennesker  kan  lide.  Men  ikke  på  den  måde, 
som  verden  giver  dem.  Vi  omgiver  dem  med  beskyttelse,  så  de  unge 
mennesker  ikke  bliver  fristet  til  synd.  De  lærer  at  deltage  i  sport 
for  sportens  skyld  og  ikke  blot  for  at  vinde.  Seksten  tusind  unge 
mænd  spillede  basket  ball,  og  den  højeste  belønning  blev  givet  for 
godt  sportsmandsskab,  ikke  for  at  vinde.  Og  samtidig  med  at  de  lærer 
at  spille,  belæres  de  om  at  holde  deres  legemer  fri  for  al  besmittelse: 
ingen  alkohol  eller  spiritus  under  nogen  form,  ingen  tobak,  te  eller 
kaffe,  men  passende  søvn  og  passende  træning.  Og  på  den  måde  bli- 
ver sporten  under  et  religiøst  program  til  stor  gavn  for  de  unge. 

De  lærer  i  skuespil  ikke  blot  at  spille  roller,  men  at  skabe  skue- 
spil og  at  vælge  skuespil,  som  er  rene  og  viser  det  bedste  i  livet.  De 
lærer  alle  slags  musikprogrammer,  men  de  ledes  bort  fra  de  billige 
og  hæslige.  Dansen  beskyttes  mod  synd:  ren  dans,  bon  for  dansen, 
og  når  den  slutter,  god,  ren  musik,  ingen  rygning,  ingen  drik,  ingen 
råheder.  Kan  De  finde  noget  bedre  end  dette?  Det  er  Jesu  Kristi  evan- 
gelium, sommetider  kaldt  mormonisme. 

Og  således  vokser  ungdommen  op  ren.  Der  er  af  og  til  nogle,  som 
kommer  bort  fra  stien,  men  den  allerstørste  del  af  de  sidste  dages 
helliges  ungdom  er  ren  og  pæn.  Jeg  udfordrer  verden  til  at  skabe  en 
generation  af  unge,  der  kan  sammenlignes  med  dem. 

Under  alle  disse  aktiviteter  og  i  vore  religiøse  programmer  lærer 
vore  unge  mænd  og  unge  piger,  at  de  aldrig  må  give  efter  for  intimi- 
tet og  aldrig  må  have  seksuelle  forbindelser,  og  at  de  ligeledes  skal 
holde  deres  sind  rent,  således  at  den  unge  mand  og  den  unge  kvinde, 
når  de  går  til  det  hellige  tempel  for  at  blive  viet  for  tid  og  evighed, 
kan  se  hinanden  ind  i  øjnene  tværs  over  alteret,  og  kan  sige  til  hin- 
anden:  »Jeg  er  ren,  jeg  er  aldrig  blevet  besmittet«.  Og  så  bliver  de 

viet  i  renhed.  Kan  De  finde  sådant  noget  i  verden?  Vi  udfordrer  ver- 
den til  at  skabe  en  generation  af  unge,  der  er  sådan. 

Vore  unge  mænd  går  i  titusindvis  ind  i  militærtjenesten.  De  møder 
al  slags  ondskab,  som  verden  nogensinde  har  frembragt.  Alle  synder 
siden  Adams  dage  findes  indenfor  hæren.  Nogle  få  af  de  svage  fal- 
der, men  størstedelen  af  de  unge  bliver  ved  med  at  være  rene,  langt 
over  den  standard,  der  findes  i  den  gruppe,  de  må  arbejde  sammen 
med.  Det  er  et  højt  ideal.  Her  er  verden.  Verden  har  meget  ondt  i  sig. 
Den  hengiver  sig  til  seksuelle  og  andre  fornøjelser,  og  almindeligvis 
bliver  disse  ting,  disse  intimiteter  ikke  forbudt  de  unge.  I  nogle  lande 
bliver  der  endog  set  gennem  fingre  med  det  og  det  billiges  af  foræl- 
drene til  de  unge,  og  unge  mænd  og  kvinder  har  forhold,  inden  de 
bliver  gift.  Jeg  vil  gerne  have,  De  skal  vide,  at  vort  ideal  er  et  ideal, 
som  kun  få  nationer  eller  folk  når.  Er  vort  ideal  ikke  godt,  sundt  og 
vidunderligt? 

Ved  De,  hvorfor  så  mange  unge  mennesker  bliver  ved  at  være  ube- 
smittede og  rene?  Fordi  de  har  et  vidnesbyrd,  sådan  som  de  tre  unge 
piger  sang  om.  De  kender  det  i  forskellige  styrkegrader.  De  ved,  at 
de  skal  stå  til  regnskab  for  hver  synd,  de  begår;  de  ved,  at  de  skal 
leve  evigt,  og  de  kan  ikke  le  af  disse  alvorlige  handlinger.  Derfor 
holder  de  sig  rene.  Hvor  må  Herren  elske  den  ungdom,  der  bliver 
ved  at  være  trofast  og  sand! 

Og  så  går  vi  videre,  ligesom  Herren  gjorde  i  den  første  Kirke,  med 
loven  om  hor.  Han  siger:  »Du  må  ikke  bedrive  hor«,  men  vi  lærer 
disse  mennesker,  når  de  bliver  gift,  at  ingen  mand  eller  kvinde  no- 
gensinde må  blive  interesseret,  så  de  begærer  nogen  anden  person  i 
verden  end  deres  egen  hustru  eller  mand.  Og  atter  udfordrer  jeg  ver- 
den til  at  skabe  en  generation  som  vi  har;  for  jeg  kan  præsentere 
Dem  for  titusinder  mænd  og  hustruer,  som  er  dydige  i  dag  i  deres 
firsindstyvende,  halvfjerdsindstyvende  og  tresindstyvende  år,  som  går 
i  deres  grav,  når  de  er  meget  gamle,  i  stort  antal,  og  vil  dø  rene  og 
aldrig  har  været  umoralske.  Hvor  ellers  vil  De  finde  dette  end  i  denne 
Kirke?  Naturligvis  vil  der  være  en  enkelt  her  og  der  og  måske  nogle 
få  små  grupper,  men  et  folk,  et  stort  folk,  som  består  af  mange,  mange 
hundrede  tusind,  som  er  dydige  og  oprigtige  og  rene!  De  ser,  vi  nær- 
mer os  de  standarder,  som  Kristus  har  sat.  Vi  er  ikke  fuldkomne.  Or- 
det »hellig«  betyder  ikke  fuldkommenhed.  Det  betyder  »Jesu  Kristi 
følgesvende«.  Og  vi  følger  ham  ikke  alene  i  de  standarder,  som  han 
har  sat,  men  i  lærdommene  og  politiken  og  programmet:  »Vær  derfor 
fuldkomne«. 

Og  atter,  til  Kirkens  medlemmer:  Hele  Bibelen  henvender  sig  til 
Dem,  for  at  holde  Deres  liv  rent,  for  at  efterleve  alle  ordinancerne 
og  holde  Dem  udenfor  bebrejdelse.  I  den  sidste  bog  i  den  hellige  Bi- 
bel, Åbenbaringernes  Bog,  er  der  et  ord,  som  måske  bruges  mere 
end  noget  andet  lignende  ord,  og  det  er  henvendt  til  Guds  hellige. 
Det  er  ordet  »sejre«.  Og  Johannes,  som  var  en  Herrens  apostel,  og 
som  virkelig  havde  åbenbaringer,  sagde  —  og  det  var  de   ting,  som 

Herren   befalede   ham   at   skrive:    »Den,   der   sejrer,   ham    vil   jeg  give 

at  spise  af  livets  træ Den,  der  sejrer,  skal  ingenlunde  skades  af 

den  anden  død Den,  som  har  øre,  han  høre Den,  som  sejrer, 

ham  vil  jeg  give  af  den  skjulte  manna,  og  jeg  vil  give  ham  en  hvid 
sten,  og  på  den  sten  er  der  skrevet  et  nyt  navn,  som  ingen  kender 
uden  den,  der  får  det.«  Dette  er  rigets  mysterier.  De  betyder  intet 
for  de  fleste  folk,  der  læser  skriften,  men  de  betyder  mest  for  dem, 
der  forstår  hele  Jesu  Kristi  evangelium.  Han  siger  atter:  »Den,  der 
sejrer  og  til  det  sidste  trofast  gør  mine  gerninger,  ham  skal  jeg  give 
magt  over  folkeslagene.«  Han  siger:  »Den,  der  sejrer,  skal  således  ifø- 
res hvide  klæder,  og  jeg  vil  aldrig  slette  hans  navn  af  livets  bog,  og 
jeg  vil  vedkende  mig  hans  navn  for  min  Fader  og  for  hans  engle.« 
Hvad  mener  han  med  »sejre«?  Han  mener  at  fuldkommengøre  vort 
liv,  analysere  vort  liv  hver  dag,  finde  ud  af,  hvor  vi  er  svage  og  så 
rette  vore  fejl.  Atter  siger  han:  »Den,  der  sejrer,  ham  vil  jeg  gøre  til 

en  søjle  i  min  Guds  tempel og  jeg  vil  skrive  på  ham  min  Guds 

navn og  også   mit   eget   nye   navn.«   Jeg  gentager   atter,   dette   er 

mysterier,  som  kun  kan  forstås  af  dem,  som  har  modtaget  den  Hellig- 
ånd, som  har  studeret  meget  og  bedt  meget,  som  har  adlydt  befalingen 
om  at  slutte  sig  til  Herrens  Kirke  og  har  gjort  de  hellige  privilegier  i 
Guds  templer  mulige. 

Til  slut,  mine  venner  og  brødre  og  søstre,  vil  jeg  sige,  belønninger- 
ne er  sikre.  Vi  »kan  ikende  sandheden  ved  hjælp  af  et  program,  der  be- 
står af  renhed,  studium  og  bøn.  Vi  kan  opnå  dette  vidnesbyrd  og 
denne  sikkerhed  ved  at  studere  og  bede  og  være  aktive  og  stadig 
rene.  Herren  velsigne  enhver  af  os,  at  vi  må  gøre  det,  at  vi  må  være 
trofaste  og  sande,  at  vi  ikke  må  blive  trukket  fra  retfærdighedens  sti 
af  verdens  tillokkelser. 

Jeg  bringer  jer  hilsener  fra  brødrene.  De  elsker  jer  meget  højt.  Vi 
beder  alle  for  jer  til  stadighed.  Vi  har  kun  een  interesse  i  vore  hjer- 
ter, og  det  er  at  være  til  gavn  for  folket  i  Herrens  Kirke.  Bevar  troen; 
hold  familiebøn  sammen  med  deres  børn;  hold  familie-hyggeaftener, 
så  Deres  børn  kan  vokse  op  nært  knyttet  til  Dem;  vær  hæderlige  i 
alle  Deres  forpligtelser;  vær  gode  borgere  og  gode  naboer.  De  har  det 
mest  vidunderlige  program  i  hele  verden.  Lev  nu  op  til  det! 

Vi  skænker  jer  vore  velsignelser  og  vor  kærlighed  i  Jesu  Kristi 
navn.  Amen. 

Spencer  W.  Kimball,  af  De  Tolv  Apostles  Råd. 


Ånden  er  altid  ny;  kun  det  åndeløse  lader  sig  gentage. 

B.  J.  Fog. 

De  mennesker,  som  aldrig  har  tid,  får  mindst  udrettet. 

Lichtenberg. 

Den  kostbare  perle 


Der  var  engang  en  mand,  som  gennem  hele  sit  liv  havde  søgt  efter 
en  smuk  og  fuldkommen  perle,  enestående  i  sin  skønhed  og  glans, 
om  hvilken  han  havde  hørt,  at  den  havde  den  forunderlige  egenskab, 
at  den  kunne  gøre  alle  de  mennesker  lykkelige,  der  lod  sig  inspirere 
af  dens  skønhed,  kraft  og  fuldkommenhed. 

Han  søgte  og  søgte,  og  havde  også  fundet  mange  forskellige  per- 
ler, der  var  smukke  at  se  på,  men  alle  havde  de  fejl,  når  man  under- 
søgte dem  nærmere,  og  når  han  så  deres  fejl,  blev  han  ked  af  det  og 
tænkte,  at  måske  alle  perler  havde  fejl,  og  at  den  ene  fuldkomne  han 
søgte,  muligvis  slet  ikke  eksisterede  på  anden  måde  end  i  hans  egen 
fantasi. 

Tilsidst,  efter  at  han  næsten  havde  opgivet,  kom  han  til  at  søge 
et  sted,  han  ikke  tidligere  havde  søgt,  fordi  han  slet  ikke  kunne 
tænke  isig,  at  en  smuk  og  vidunderlig  perle  kunne  skjule  sig  der,  og 
hvor  stor  var  ikke  hans  glæde,  da  hans  perle  pludselig  lå  der  og 
skinnede  for  hans  øjne.  Han  kunne  slet  ikke  rigtig  tro,  at  det  var 
sandt,  og  undersøgte  den  først  meget  nøje  og  skeptisk  og  sammen- 
lignede den  med  alle  de  andre  perler,  han  havde  fundet,  men  denne 
overgik  dem  alle,  og  han  fandt  ingen  fejl  i  den,  den  strålede  og  skin- 
nede blot  mere  og  mere  i  al  sin  fuldkommenhed,  jo  mere  han  gned 
på  den  og  undersøgte  den,  og  han  glædede  sig  meget  over  sit  held. 

Hvilken  vidunderlig  opdagelse  har  jeg  ikke  gjort,  tænkte  manden, 
det  må  jeg  fortælle  alle  andre  mennesker;  men  nu  undrede  han  sig, 
for  de  andre  mennesker  blev  ikke  glade  for  hans  fund,  som  han 
havde  troet,  men  sagde  blot,  at  han  måtte  vist  være  blevet  tosset,  for 
sådan  en  perle  fandtes  ikke  i  hele  verden,  det  vidste  da  alle  fornuftige 
mennesker,  og  en  perle  kunne  ikke  have  en  sådan  forunderlig  kraft. 

Men  manden  var  ikke  mindre  klog,  end  han  havde  været  hele  ti- 
den, og  det  var  dog  sandt,  at  han  havde  fundet  den  kosteligste  perle 
i  hele  verden,  og  den  eneste,  der  kunne  gøre  menneskene  lykklige, 
—  derfor  fortsatte  han  med  at  fortælle  om  sit  enestående  fund,  og 
nogle  troede  ham,  og  han  fik  da  lejlighed  til  at  glæde  sig  over  den 
forunderlige  magt,  perlen  fik  over  deres  sind,  således  at  de  fik  større 
lykke  og  glæde  i  deres  liv  end  tidligere,  —  det  skete  ikke  på  een 
gang,  men  lidt  efter  lidt  efter  som  perlens  kraft  fik  indflydelse  over 
dem;  det  var  som  om  perlens  fuldkommenhed  fik  menneskene  til  at 
erindre  sig  deres  egen  ufuldkommenhed  og  skamme  sig  over  den,  så 
de  anvendte  alle  deres  kræfter  til  at  forsøge  at  blive  fuldkomne  som 
perlen  var  det. 

Denne  kostelige  perle  er  evangeliet,  som  det  findes  i  sin  renhed 
og  fuldkommenhed  i  Guds  egen  kirke,  Jesu  Kristi  Kirke  af  Sidste 
Dages  Hellige  —  der  findes  kun  denne  ene  perle  i  verden,  der  er 
fuldkommen. 

Ejnar  Due  Jensen,  Horsens. 

KIRKENS  LITTERATUR 

Søger    Lærdom    ved    Læsning   og   ved   Tro 


Den  nye  udgave  af 

Parley  P.  Pratt:  ÉN  ADVARSELS  RØST 

er  nu  endelig  udkommet.  Bogen  har  gennemgået  en  fuldstændig 
oversættelsesrevidering  efter  den  sidste  amerikanske  udgave  og 
fremtræder  nu  med  ny  retskrivning  og  i  moderne  sprog.  End- 
videre er  tilføjet  et  kapitel,  som  ikke  tidligere  har  været  trykt 
på  dansk. 

Prisen  er  kr.  3,50,  og  bogen  kan  bestilles  ved  indsendelse  af 
beløbet  på  postgirokonto  333.38,  CHURCH  OF  JESUS  CHRIST 
OF  LATTER-DAY  SAINTS,  Priorvej  12,  København  F.  Husk 
på  talonen  at  anføre,  hvad  De  ønsker. 


Er  Mormons  Bog  Guds  ord? 

af  Jakob  Jensen,  København. 
(Fortsat  fra  sidste  nummer). 

Men  Herren  var  med  Josef,  og  han  blev  en  lykkelig  mand,  og  da 
Potifar  så,  at  Herren  var  med  ham,  satte  han  ham  over  sit  hus  og 
overgav  alt,  hvad  han,  ejede,  i  hans  hånd,  og  fra  den  tid  velsignede 
Herren  ægypterens  hus  for  Josefs  skyld,  og  der  var  velsignelse  i  alt, 
både  i  huset  og  på  marken,  og  han  betroede  alt  i  Josefs  hænder  og 
bekymrede  sig  ikke  selv  om  andet  end  om  den  mad,  han  spiste.  Men 
Josef  havde  en  smuk  skikkelse  og  så  godt  ud,  og  det  skete,  at  Potifars 
hustru  kastede  sine  øjne  på  ham  og  sagde  til  ham:  »Kom  og  lig  hos 
mig!«,  men  Josef  sagde:  »Se,  min  herre  bekymrer  sig  ikke  om  noget 
i  huset,  og  han  har  ikke  unddraget  mig  noget  undtagen  sin  hustru  — 
hvor  skulle  jeg  da  kunne  øve  denne  store  misgerning  og  synde  mod 
Gud?«  Hun  blev  ved  dag  efter  dag.  Men  en  dag,  da  han  var  alene  med 
hende  og  ingen  andre  var  tilstede  i  huset,  tog  hun  fat  i  hans  kappe, 
men  han  flygtede  ud  af  huset  og  lod  kappen  blive  tilbage.  Da  hun  nu 
så,  at  han  havde  ladet  hende  beholde  kappen,  kaldte  hun  på  sine  folk 
og  sagde:  »Han  har  bragt  os  en  hebræer  til  at  drive  spot  med  os.  Han 
kom  ind  og  ville  ligge*  hos  mig,  men  da  han  hørte,  at  jeg  gav  mig  til 

Trogram 


Esbjerg  kirke 


G.  IL  F.- STÆVN  ET 

•    ESBJERG  1955    • 


PRIS:  50  ØRE 


GENSIDIG   UDDANNELSES-FORENIING's 

UNGDOMS-STÆVNE 

Jesu  Kristi  Kirke  af  Sidste  Dages  Hellige 


ESBJERG 
den  15.,  16.  og  17.  juli  1955 


1.  Banegården. 
4.  Skolen. 


2.  Højskolehjemmet.       3.  Færgen. 
5.  Kirken. 


GENSIDIG  UDDANNELSES-FORENING 

i 

DEN  DANSKE  MISSION 

Junius  M.  Sorensen,  Missionspræsident 
Einar  Nielsen,  1.  Bådgiver 
Grant  R.  Ipsen,  2.  Rådgiver 

G.  U.  F.s  HOVEDBESTYRELSE 

Ældste  J.  Paul  Tegan,  præsident 
Missionær  Inger  M.  Fischer,  sekretær 


Almindelige  oplysninger: 

Møderne  afholdes  på  Hotel  Esbjerg  Højskolehjem  og  i  Kirken 
(se  kortet). 

Hvert  møde  begynder  præcis  til  den  fastsatte  tid. 

Alle  G.  U.  F.-medlemmer  bør  være  på  deres  pladser  10   minutter  før 
hvert  mødes  begyndelse. 

Alle  håndbøger  og  andre  G.  U.  F.-materialer  kan  fås  på  Missionskonto- 
ret,  Priorvej  12,  København  F. 

Natlogi:      Indskrivning   finder  sted:   Fredag   og   lørdag  kl.   8—9   og 
17 — 18  på  skolen   (se  kortet). 


Tidspunkter  for  mødernes  afholdelse 

FREDAG  d.  15.  juli: 

Kl.  9,45—16,50:  Udflugt  til  Fanø 

Kl.  20,00:  Guld-og-grønt  bal 


LØRDAG  d.  16.  juli 

Kl.  11,00: 

Kl.  13,00 

Kl.  16,00 

Kl.  19,30 


Fællesspisning 

Fællesmøde  med  musik-  og  talekonkurrence 

Funktionærmøde  i   Kirken 

Festaften   med  skuespil  o.  m.  a. 


SØNDAG  d.  17.  juli: 

Kl.  10,00 
Kl.  14,30 
Kl.  19,00 


G.  U.  F.-konference 

Vidnesbyrdsmøde 

Konferencens  afsluttende  møde 


FREDAG   d.  15.  juli  1955: 


Kl. 

9,45 

Kl. 

10,00 

Kl. 

10,20 

Kl. 

10,30 

Kl. 

11,00 

Udflugt 


mødes  vi  ved  Fanøfærgen, 
afsejling  til  Fanø. 
ankomst  til  Nordby,  Fanø. 

vi  tager  med  busserne  gennem   Statsplantagen   til   Søfarts- 
monumentet  i  Sønderho. 

causeri  ved  turistchef  Ejgil  Rasmussen  om  øens  historie  og 
skikke.  Rundtur  i  Sønderho   (besøg  i  Sømandskirken). 


Kl.  11,45  vi  kører  på  den  15  km  lange  strand  til  Fanø  Vesterhavsbad. 

Kl.  12,15  den  medbragte  frokost  spises  i  Kursalen. 

Kl.  13,15  opvisning:  »Fanø  i  ord,  toner  og  billeder«. 

Kl.  14,15  fri  til  badning  og  boldspil. 

Kl.  16,00  indkørsel  til  Nordby. 

Kl.  16,30  færge  til  Esbjerg. 

Kl.  16,30  ankomst  til  Esbjerg. 

Prisen  for  alt  dette  er  kun  kr.  10,00. 


Kl.  20,00 

„Guld-ogr-grønt"  bal 

Entré  kr.  2,50. 


LØRDAG  d.  16.  juli  1955 
Kl.   11,00: 


Fællesspisning 

på 
Hotel  »Esbjerg« 


Kl.  13,00: 


Musik-  og  talekonkurrence 

Leder:  Ældste  J.  Paul  Tegan. 


Åbningssang  »Israels  Håb« 

Bøn 

Bemærkninger Ældste  J.  Paul  Tegan 


»The  King  of  Love  my  Shepherd  is« 

Ruth  Lauridsen 
synges  af       Lilli  Christoffersen 
Bente  Christiansen 

»Hvad  er  et  højere  moralsk  liv  indenfor  S.  D.  H.?« 

Tale  af       Gunnild  Fischer  København 


»Visselulle,  godnat« 

Annelise  Hellemann 
synges  af       Inge  Petersen  )  Ålborg 

Maja  Andersen 

»Styrke  ved  at  leve  et  højere  moralsk  liv« 

Tale  af       Hanne  Schultz  Ålborg 


»Vi  beder  Gud  for  dig« 

Ingrid  Åe 
synges  af       Connie  Nikolaisen       }  Esbjerg 
Rita  Claffen 

»Glæde  ved  at  leve  et  højere  moralsk  liv« 

Tale  af       Rita  Mikkelsen  Århus 


»Hvide  Rose« 


Grethe  Neergård 
synges  af       Birthe  Thomsen  )  Århus 

Tove  Frandsen 


»Tilfredshed  ved  at  leve  et  højere  moralsk  liv« 

Tale  af      Jytte  Rasmussen 


»The  King  of  Glory« 


Gunnild  Fischer 
synges  af       jnge  Magnussen 


Fredericia 


»Den  med  skyldfri  hænder  og  hjertet  rent« 

Tale  af      Weber  B.  Pedersen         Odense 

Afsluttende  bemærkninger  Ældste  J.  Paul  Tegan 

vSlutningssang    »G.  U.  F.   vi   synger« 

Bøn 


Kl.  16,00  møde  for  alle  G.U.F.s  funktionærer  i  kirken,  Rolfsgade  123. 
Leder:  Præsidenten  for  G.U.F.  i  Den  danske  Mission,  Æld- 
ste J.  Paul  Tegan.  Bemærkninger  fra  Missionspræsidentska- 
bet.  Instruktioner  og  demonstrationer  fra  Hovedbestyrelsen. 
Vi  forventer,  at  alle  funktionærer  vil  være  til  stede. 

ki.  19,30  Festaften 

under  præsidium  af  Ældste  J.  Paul  Tegan 
ledet  af  Emil  Lauridsen 

Åbningssang  »Vi  glædes  og  frydes« 

Bøn 

Velkomst  ved  Ældste  J.  Paul  Tegan 

Sang  »I  Danmark  er  jeg  født« 

Medlemmer  af  Ålborg  Gren  præsenterer: 


Charleys  tante 

og 
Charlottes  onkel 


Farce  i  1  akt 
Personerne: 

August  Wiberg  Børge   Klitgård 

Charley  Ældste  Kaj  L.  Nielsen 

Prip   Anton   Falden 

Charleys  tante  Erna  Klitgård 

Charlotte  Helga  Broberg 

Sofie    Hanna   Schultz 

Et  telegrafbud  og  en  dreng 

»Swing  Low,  Sweet  Chariot«  Ulla  Nielsen 

Tove  Jørgensen 
synges  af       Evy  Bruun 
Anni  Bruun 
Ældste  Gene  Christiansen 

Esbjerg  gren:    Hvedebrødsdagenes  overraskelser 

Farce  i  1  akt 
Personerne: 

Inge  Hansen  og  Aage  Hansen 


»May  the  Good  Lord  Bless  and  Keep  You« 


synges  af 


Helga  Broberg 
Alice  Larsen 
Hanne  Schultz 
Karna  Røgilds 


Århus  gren: 

De  ubudne  gæster 

Skuespil  i  2  akter 

Personerne: 

Den  gamle  fader  Marie  Christensen 

Filip,  sønnen   Jørgen  Christensen 

Marie,  Filips  hustru  Ella  Møller 

En  lille  pige   Grethe  Neergård 

En  lille  dreng  Ole  Christensen 

Slutningssang  »O,  min  Fader...« 

Bøn 


SØNDAG  d.  17.  juli  1955 

kl.  10,00:  G.  U.  F.  -  konference 

Præsentation  af  G.  U.  F.s  valgsprog  for  1955 — 56. 

Lære  og  Pagter  6:7 

»Tragt  ikke  efter  rigdom,  men  efter  visdom,  og  se,  Guds  hemmelig- 
heder skal  blive  udfoldet  for  jer,  og  da  vil  I  være  rige.  Se,  den,  der 
ejer  det  evige  liv,  er  rig«. 


Leder:  Ældste  J.  Paul  Tegan. 


Åbningssang  »Vær  velkommen,  Søndag  morgen« 

Bøn 

Sang  »Lad  os  stævne  frem...« 

Skriftsted:  1.  Joh.  3:1 — 3.  Anne  Margrethe  I.  Nielsen 

»Hvorfor  vi  har  et  valgsprog  —  og  hvorfor  netop  dette  valgsprog  blev 
udtaget«.  Tom  Norup  Nielsen 


>En  morgen  så  dejlig« 

Gunnild  Fischer 
synges  af      Inge  Magnussen 

Henny  Holmegård 


»Tragt  ikke  efter  rigdom,  men  efter  visdom  .  . .  « 

Tove  Lykke  Frandsen 

»Og  se,  Guds  hemmeligheder  skal  blive  udfoldet 
for  jer,  og  da  vil  I  være  rige«. 

Ruth  Rotbøll  Lauridsen 

»Face  to  Face«  synges  af      Vera  Nielsen 

»Se,  den,  der  ejer  det  evige  liv,  er  rig«. 

Erik  Nielsen 

Slutningssang  »Nu  Israels  Genløser  . . .  « 

Bøn 

Kl.  14,30: 

Vidnesbyrdsmdde 

Leder:  Ældste  J.  Paul  Tegan. 

Åbningssang  »Jeg  ved,  på  hvem  jeg  bygger« 

Bøn 

»Were  You  There« 

synges  af       Lilli  Christoffersen,  Bente  Christiansen 

Ruth  Lauridsen,  Edmund  Nielsen  og 
Ældsterne:  Laurel  Madsen,  Gale  Jensen,  Grant  Radmali 

Tale  Aage  Hansen 

»The   Stranger   of  Galilee«,   bl.   kor   under  ledelse   af  Ældste   Roy   E. 
Christensen. 

Tiden  overgives  til  vidnesbyrd. 

Slutningssang  ;'....     »Guds  Ånd  som  en  ild...« 

Bøn 

Kl.  19,00: 

Stævnets  afsluttende  møde 

Under  præsidium  af 

Missionspræsident  Junius  M.  Sorensen. 

Leder:  Ældste  J.  Paul  Tegan. 

Åbningssang  »O,  sig  hvad  er  sandhed« 

Bøn 

Sang  »Gør,  hvad  er  ret« 

Tale  og  uddeling  af  belønninger  Ældste  J.  Paul  Tegan 

Tale  Missionspræsident  Junius  M.  Sorensen 

»You'll  Never  Walk  Alone«,  missionærkor  ledet  af  Ældste  Roy  E. 
Christensen. 
Ved  klaveret:  Inger  M.  Fischer  og  Gunhild  Tagmose. 

Tale  af  den  tidligere  Missionspræsident  i  den  danske  Mission 

Holger  Larsen 

Slutningssang  »Skal  vi  svigte  vore  pagter?« 

Bøn 


O^^ 


Sangre: 

Israels  håb 

Zions  ungdom,  Israels  hære; 
Fremad  drag  mod  synden  ud. 
Eders  pagter  hold  i  ære, 
Og  i  kampen  gå  med  Gud. 


KOR 

Israels  ungdom,  løft  dit  sværd 
Mod  al  Last  og  ondt  begær; 
Husk  dit  krigsråb:  Våg  og  bed! 
Sejren   vind  med  trofasthed. 

Syndens  tropper  talrigt  samles, 
For  at  knuse  sandheds  sag; 
Israels  ungdom,  her  skal  kæmpes, 
Modigt  frem   mod   fjendens  drag. 

Kæmp  for  livet;  nu  det  gælder 
Mod  det  onde  fast  at  stå. 
For  hvert  slag  en  fjende  falder; 
Skridt  for  skridt  vi  sejren  nå. 

Snart  vil  kampen  være  vunden 
Og  retfærdighedens  drot. 
Fremad,  opad,  Zions  ungdom, 
Lønnen  er  et  kongeslot. 


G.  U.  F.  vi  synger 

G.U.F.  vi  synger  højt  på  ungdoms  vis, 
Ingen  sorg  os  tynger,  evig  er  din  pris. 
Du  på  sandheds  klippe  byder  stormen  trods 
Når  vi  aldrig  slippe,  skinner  du  for  os. 


KOR: 

Altid,  altid  fremad,  Gud  skal  vise  vej, 
Herligt  at  gå  hjemad.  G.U.F.  svigter  ej. 


Sandheds  skønne  rose  er  vor  største  pryd. 
Når  Hans  bud  vi  lyder,  Gud  os  skænker  fryd. 
Under  himlens   stjerner  går  vi   modigt   frem, 
Gud  al  ondskab  fjerner,  vi  har  fred  i  hjem. 


VI  glædes  og  frydes 

Vi  glædes  og  frydes  i  sang  med  hverandre, 
Ej  mer  vi  på  jorden  som  fremmede  bo; 
Guds  tjen're  med  budskab  i  verden  omvandre, 
Forkynde  os  tusindårs  hvile  og  ro. 

KOR: 

Når  alt,  som  var  lovet  Guds  børn,  skal  dem  gives 
Og  ondskab  og  ufred  ej  nærme  sig  dem, 
Da  jorden  som  fordum  Guds  Eden  skal  trives, 
Og  Jesu  vil  sige  til  Israel:  kom  hjem! 


Vi  elske  hverandre,  og  pagten  vi  ære, 
Afstå  fra  alt  ondt  og  i  enighed  bo; 
Og  når  vore  fjender  i  rædsel  må  være, 
Vi  jublende  skue  et  tusindårs  ro. 

Ja,  trygt  vi  til  lammet,  Guds  Son,  os  hengive, 
Han  fører  os  gennem  al  trængsel  og  ve, 
Vort  navn  han  i  livets  årboger  vil  skrive 
Og  råbe  det  ud,  når  en  gang  vi  ham  se. 


O,   min   Fader 

0,  min  Fader,  Du,  som  troner 

I  en  navnløs  hellig  fred, 
Når  skal  jeg  dit  åsyn  skue, 

Se   din   nærheds  herlighed? 
En  gang  for  min  spæde  barndom 

Har  min  ånd  jo  dvælet  dér; 
0,  min  Fader,  i  din  våning 

Stod  jeg  tit  din  trone  nær. 

I  en  hensigt  vils  og  herlig 

Har  Du  mig  på  jorden  sat; 
Himmelsk  byrd  og  slægt  og  venner, 

Alt  er  skjult  i  glemslens  nat. 
Mangen  gang  en  hem'lig  tanke 

Hvisked':  »Du  er  fremmed  her!« 
Engang  fri  og  salig  vandred' 

Jeg  din  fadertrone  nær! 

0,  min  Fader,  Du  mig  lærte 

Ved  din  Ånd  at  kalde  så. 
Men  for  kundskabsnoglen  skænktes, 

Grunden  dertil  dunkel  lå. 
Har  jeg  ikkun  hist  en  Fader? 

Hør  fornuft  og  sandheds  svar, 
Sig,  hvad  jeg  vil  evig  kende: 

Dér  jeg  og  en  moder  har! 

Når  min  svage  hytte  lægges 

Ned  i  jordens  kolde  grus, 
Fader,  moder,  lad  mig  møde 

Eder  i  jert  kongehus. 
Når  jeg  har  mit  mål  fuldkommet, 

Hvorfor  I  mig  sendte  her, 
Kald  mig  hjem  med  fælles  stemme, 

Lad  mig  salig  dvæle  dér! 


Vær  velkommen,  søndag  morgen 

Vær  velkommen,  søndag  morgen, 

Med  din  himmelsendte  fred; 
Vær  velkommen;  bort  med  sorgen, 

Nu  til  bøn  vi  knæle  ned. 
Lærerne  nu  kærligt  byde 

Os  til  søndagsskolen  hen, 
Der  med  flid  for  os  udtyde 

Sandheds  ord  fra  himmelen. 

Hør!  Sabbatens  klokker  kime, 

Hør!  det  lyder  rundt  omkring, 
Nu  er  søndagsskolens  time, 

Børneflokke  strømme  ind. 
Hør,  de  synge;  o  hvor  yndigt 

Lyder  barnestemmens  klang! 
Ren,  uskyldig,  intet  syndigt 

Hører  til  vor  skolesang. 


Her  i  hellig,  ydmyg  andagt 

Synge  vi  vor  Frelsers  pris, 
Med  vort  hjertes  attrå  frembragt 

Søge  ham,  som  gør  os  viis. 
Her  fra  sandheds  rene  kilde 

Frit  vi  drikke  livets  vand. 
O,  hvem  vil  den  tid  forspilde, 

Som  i  skolen  nvdes  kan! 


Her  vi  møde  slægt  og  venner, 

Og  forældre  komme  med. 
Hver  er  flittig,  når  han  kender 

Herrens  vise  øjemed. 
Når  på  pligtens  sti  vi  vandre, 

Blive  vi  i  troen  stærk, 
Glade  synge  med  hverandre, 

Thi  vi  kende  Herrens  værk. 


Lad  os  stævne  frem 

Lad  os  stævne  frem  for  vor  Herres  store  sag, 
Så  når  livet  er  endt,  vi  kan  ha'  Guds  velbehag. 
For  sandheds  sag  lad  os  drage  Åndens  sværd, 
Det  mægtige  sandheds  sværd. 


KOR: 

Frygt  ej,  selv  om  fjendens  magt  er  stor, 
Frejdigt,  for  med  Gud  vi  alt  formår; 
Mod  al  ondskab  og  mod  synd  vi  fører  krig 
Og  til  Gud,  vor  Fader,  sætter  lid. 


Vi  vil  holde  ud,  skønt  vi  kun  er  nogle  få 

Om  end  fjenden  sig  ruster  og  hårdt  os  trænger  på. 

En  usynlig  magt  vil  hjælpe  os  hver  dag, 

Så  kæmp  for  sandheds  sag. 


Når  vi  gør  vor  pligt  har  vi  altid  sjælefred, 
For  vor  Gud  står  os  bi,  Han  vil  altid  kæmpe  med. 
Han  i  prøvens  stund  sit  folk  vil  sætte  fri, 
Som  kæmper  for  sandheds  sag. 

Nu   Israels  Genioser 

Nu  Israels  Genløser,  vor  eneste  lyst, 
Til  jorden  vil  komme  igen, 
Og  være  vor  styrke,  vort  lys  og  vor  trøst, 
Vor  Konge,  vor  broder  og  ven. 


Vi  vide,  Han  kommer  at  samle  sit  tal 
Og  lede  til  Zion  at  bo, 
Vi  ej  skulle  græde  i  dødsmørkets  hal, 
Men  indgå  til  hvile  og  ro. 


I  vantro  og  mørke  vi  før  måtte  gå, 

I  jammer  og  tungt  slaveri, 

Og  fjenden  var  glad,  når  vor  kummer  han  så, 

Men  Israel  vil  snart  være  fri. 


Jeg  ved,  på  hvem  Jeg  bygger 

Jeg  ved,  på  hvem  jeg  bygger; 

Jeg  ved,  hvad  fast  består, 
Når  denne  verdens  skygger 

Som  røg  og  støv  forgår; 
Jeg  ved,  hvad  ej  kan  svinde, 

Hvad  aldrig  vakle  vil, 
Når  visdom  går  i  blinde 

Og  vorder  dårskabs  spil. 


Det  er  den  Demantklippe, 

Der  trodser  magt  og  list; 
Den  hånd,  der  ej  kan  slippe, 

Det  er  min  Herre  Krist; 
Hans  Ånd  er  livets  kærne, 

Hans  ord  kan  aldrig  dø; 
Han  er  den  faste  stjerne 

På  tankens  vilde  sø. 


Jeg  ved,  på  hvem  jeg  bygger; 

Jeg  ved,  hvad  fast  består, 
Når  denne  verdens  skygger 

Som  røg  og  støv  forgår; 
Det  røsten  er,  som  lyder 

Fra  Guds  profeters  mund, 
Det  ord,  som  Jesus  byder, 

Det  er  min  klippegrund. 

Guds  Ånd  som  en  ild 

Guds  Ånd  som  en  ild  nu  begynder  at  lue, 
Vi  sidste  dags  værket  på  jorden  nu  se. 
Ja  fædrenes  håb  vi  begynder  at  skue, 
Og  det  som  blev  talet  på  jorden  skal  ske. 

KOR: 

Vi  synge  og  råbe  med  Himmelens  hære, 
Hosianna,  Hosianna,  for  Gud  og  Hans  Søn. 
Thi  dem  i  det  hoje  tilkommer  al  ære 
Fra  nu  og  for  evig.  Amen,  ja,  amen. 

Vor  Gud  nu  har  udrakt  sin  hånd  over  jorden, 
At  samle  hver  hellig  trods  mørkhedens  magt, 
Og  dertil  gengivet  sit  præstedøms  orden, 
Og  ladet  forkynde  sin   evige  pagt. 

Nu  sønner  og  døtre  i  pagten  sig  fryde, 
De  råbe,  at  verden  af  synd  skal  opstå 
Og  modtage  frelse  og  budskabet  lyde, 
At  gøre  sig  rede  til  Zion  at  gå. 

Med  vandet  vi  tvættes,  og  Ånden  Gud  giver 
De  sjæle,  som  ydmygt  i  pagten  indgå. 
De  lidende  salves  med  olie  og  bliver 
Velsignet  af  Herren  og  karske  opstå. 


O  sig,  hvad  er  sandhed? 

O  sig,  hvad  er  sandhed?  den  ædleste  skat, 
Der  ej  købes  for  rigdom  og  guld. 
Når  tronerne  synker  i  glemselens  nat, 
Og  fjenden  berøves  sin  vælde  så  brat, 
Vor  jord  skal  af  den  vorde  fuld. 

Ja  sig,  hvad  er  sandhed?  den  skønneste  dyd, 
Hvilken  Guder  og  folk  kunne  nå. 
Den  findes  i  havet,  på  bjerg  og  i  by, 
Den  stråler  fra  stjernernes  hære  i  sky, 
Enhver  den  som  bytte  kan  få. 

Tyrannernes  scepter  skal  brydes  i  hast, 

Når  de  kæmpe  mod  frihed  og  ret! 

Men  sandhedens  pille  bestandig  står  fast, 

Dens  grundvold  ej  rokkes,  dens  anker  ej  brast, 

Dens  kæmper  ej  kues  så  let. 

Så  sig,  hvad  er  sandhed?  Fra  først  og  til  sidst 
Den  er  summen  af  alt,  som  består. 
Skønt  himlen  og  jorden  omdannes,  for  vist 
skal  sandheden  stande  og  ej  lide  brist  — 
Den  sejrer  og  aldrig  forgår. 

Gdr,   hvad  er  ret 

Gør  hvad  er  ret,  thi  snart  dag  det  vil  blive, 
Sejre  vil  lysets  og  frihedens  sag; 
Engle  i  stilhed  nøjagtigt  opskrive 
Hisset  vor  vandel  hver  eneste  dag. 

KOR: 

Gør  hvad  er  ret,  lad  så  følgerne  komme! 
Svigt  ej  i  kampen  for  friheds  idræt. 
Modigen   fremad,  til  prøven  er  omme, 
Gud  Dig  beskærmer,  gør  derfor  kun  ret! 

Gør  hvad   er  ret,  thi   nu  lænkerne  brydes! 
Ågene  splintres,  selv  mørket  er  spredt. 
Håbet  om  frihed  af  folkene  nydes, 
Sandheden   sejrer;  gør  altid   kun   ret! 

Gor  hvad  er  ret,  o  vær  tro  og  frimodig, 
Fremad,  kun  fremad!  din  løn  er  beredt, 
Torres  skal  tåren,  var  vejen  end  blodig, 
Himlen  Dig  signer,  når  kun   Du  gør  ret! 


Skal  vi  svigte  vore  pagter 

Skal  vi  svigte  vore  pagter,  som  vi  gjort  med  himlens  Gud. 
Da  Han  hørte  vore  bonner,  og  fra  Babel  drog  os  ud? 
Nej, 

KOR: 

Mer  nu  end  for  vi  vil  kæmpe  og  stride, 
Tro  stå  til  Herren  om  end  vi  må  lide, 
Kæmpe  os  frem,  opnå  et  hjem 
Hos  Gud  vor  Fader  til  evig  tid. 

Medens  mørkets  magter  prøver  at  forstyrre  Herrens  sag, 

Skal  vi  lade  os  bortrive,  og  i  troen  vorde  svag, 

Nej, 

Thi  forjættelsen  er  givet,  om  vi  vil  Hans  bud, 
Våge,  bede,  stræbe,  tåle,  og  til  enden  holde  ud, 
Ja. 

Lad  os  stræbe  frem  mod  målet  med  de  frelste  at  opnå 

Det  celestiale  rige,  og  omkring  Guds  trone  stå. 

Ja. 


Hovedbestyrelsen    takker   alle,  som  har  med- 
virket til  at  gøre  Stævnet  i  Esbjerg  til  en  sukces. 

at  råbe,  lod  han  sin  kappe  blive  hos  mig  og  flygtede  ud  af  huset!«  Så 
lod  hun  kappen  blive  liggende  hos  sig,  til  Potifar  kom  hjem  og  sagde 
så  det  samme  til  ham.  Da  han  hørte  dette,  kastede  han  Josef  i  fængsel 
der,  hvor  kongens  fanger  sad  fængslede. 

Men  Herren  var  med  Josef  og  lod  ham  finde  nåde  hos  fængselets 
overopsynsmand,  så  han  gav  ham  opsyn  over  alle  fangerne,  og  han 
sørgede  for  alt,  hvad  der  skulle  udføres.  Opsynsmanden  førte  ikke 
tilsyn  med  det,  der  var  lagt  i  Josefs  hånd,  for  Herren  var  med  Josef 
og  lod  alt  lykkes  for  ham. 

Nogen  tid  efter  hændte  det,  at  ægypterkongens  mundskænk  og 
bager  forbrød  sig  mod  deres  herre,  og  Farao  lod  dem  kaste  i  fængsel, 
hvor  Josef  passede  dem.  En  nat  havde  de  begge  en  mærkelig  drøm, 
og  da  Josef  om  morgenen  spurgte  dem,  hvorfor  de  var  så  nedslåede, 
fortalte  mundskænken  sin  drøim:  »Jeg  så  i  drømme  en  vinstok  for 
mig,  og  der  var  tre  ranker  på  den,  og  de  grønnedes  og  druerne  mod- 
nedes; og  jeg  havde  Faraos  bæger  i  min  hånd  og  tog  druerne  og  pres- 
sede dem  i  bægeret  og  rakte  Farao  det.«  Josef  tydede  drømmen  på 
den  måde,-  at  de  tre  klaser  var  tre  dage,  og  om  tre  dage  skulle  Farao 
genindsætte  mundskænken  i  hans  embede.  »Ville  du  nu  blot  tænke  på 
mig,  når  det  går  dig  vel,  og  vise  mig  godhed  og  omtale  mig  for  Farao 
og  således  hjælpe  mig  ud  af  dette  hus.«  Og  bageren  drømte,  at  han 
havde  tre  kurve  på  sit  hovede.  I  den  øverste  kurv  var  der  al  slags 
bagværk  til  Faraos  bord,  men  fuglene  spiste  det  af  kurven.  Da  sagde 
Josef:  »Det  skal  udtydes  således:  De  tre  kurve  betyder  tre  dage;  om 
tre  dage  skal  Farao  hænge  dig  op  på  en  pæl,  og  fuglene  skal  æde 
kødet  af  din  krop.«  Alt  skete,  som  Josef  havde  forudsagt,  men  mund- 
skænken tænkte  ikke  på  Josef,  men  glemte  ham. 

To  år  senere  havde  Farao  en  drøm.  Han  drømte,  at  der  op  af  Nilen 
steg  syv  smukke  og  fede  køer,  og  bagefter  steg  der  andre  syv  køer 
op,  men  de  var  usle  og  magre,  og  de  magre  køer  åd  de  syv  fede  køer. 
Så  vågnede  Farao,  men  han  sov  ind  igen  og  drømte,  at  han  så  syv 
tykke  og  gode  aks  vokse  op  på  samme  strå,  men  efter  dem  voksede 
syv  golde  og  vindsvedne  aks  frem;  og  de  golde  aks  slugte  de  fulde 
aks.  Så  vågnede  Farao,  og  han  var  bekymret,  og  han  sendte  bud  efter 
alle  Ægyptens  tegnsudlæggere  og  vismænd,  men  ingen  kunne  tyde 
hans  drøm.  Men  så  kom  mundskænken  til  at  tænke  på  Josef,  og  hvor- 
dan han  havde  tydet  drømmene,  og  at  alt  skete,  som  han  havde  tydet 
dem.  Da  sendte  Farao  bud  efter  Josef,  og  Farao  fortalte  ham  sin 
drøm.  Josef  sagde  til  ham :  »Faraos  drømme  betyder  begge  det  sam- 
me, og  Gud  har  kundgjort  Farao,  hvad  han  vil  gøre.  De  syv  køer  er 
syv  år  og  de  syv  aks  er  syv  år.  Der  skal  komme  syv  år  med  stor  over- 
flod i  hele  Ægypten,  men  efter  dem  kommer  der  syv  hungersnødsår. 
At  drømmen  gentog  sig  to  gange  betyder,  at  sagen  er  fast  besluttet  af 
Gud,  og  at  han  snart  vil  lade  det  ske.  Nu  skulle  Farao  udse  sig  en 
klog  mand  og  sætte  ham  over  Ægypten,  og  lade  indsamle  afgrøden  fra 
de  gode  år,  der  kommer,  så  den  kan  tjene  til  forråd  for  landet  i  de 
syv  hungersnødsår,  så  ikke  landet  skal  gå  til  grunde.« 

Farao  sagde  til  Josef:  »Efter  at  Gud  har  åbenbaret  dig  alt  dette, 
kan  ingen  måle  sig  med  dig  i  indsigt  og  kløgt;  du  skal  forestå  mit  hus, 
og  efter  dit  ord  skal  mit  folk  rette  sig;  kun  tronen  vil  jeg  have  forud 
for  dig.«  Så  lod  Josef  indsamle  forråd,  og  da  de  syv  gode  år  var  omme, 
og  hungersnøden  kom  til  alle  andre  lande,  kunne  Josef  åbne  korn- 
lagrene og  sælge  korn  til  ægypterne. 

Josef  var  30  år,  da  han  kom  til  Farao,  og  Farao  gav  ham  navnet 
Zafenat-Panea  og  lod  ham  ægte  Asenat,  en  datter  af  præsten  Potifera 
i  On;  og  før  hungersnøden  kom,  havde  han  fået  to  sønner,  Manasse 
og  Efraim. 

Fra  alle  lande  kom  folk  for  at  købe  korn  i  Ægypten,  og  da  Jakob 
hørte,  at  der  var  korn  at  få  der,  sagde  han  til  sine  sønner:  »Drag  ned 
og  køb  os  noget,  ati  vi  kan  blive  i  live  og  undgå  døden!«  Så  drog  Jo- 
sefs ti  brødre  ned  til  Ægypten  for  at  købe  korn,  men  Jakob  sendte 
ikke  den  yngste  søn,  Benjamin,  med.  Da  Josef  var  den,  der  solgte 
korn,  kom  hans  brødre  til  ham  og  kastede  sig  ned  til  jorden  for  ham. 
Han  kendte  dem,  men  lod  fremmed  over  for  dem  og  talte  hårdt  til 
dem  og  spurgte  dem,  hvor  de  kom  fra.  De  svarede,  at  de  kom  fra 
Kana'ans  Land  for  at  købe  føde.  Josef  kom  i  tanker  om  de  drømme, 
han  havde  drømt  om  dem,  og  beskyldte  dem  for  at  være  spioner. 
Men  de  benægtede  dette  og  sagde,  at  de  var  brødre  og  ærlige  folk. 
De  fortalte,  at  de  havde  været  tolv  brødre,  men  at  een,  den  yngste, 
var  hjemme  hos  deres  fader,  og  een  var  ikke  mere.  Men  Josef  sagde 
til  dem,  at  de  kunne  ikke  slippe  derfra  igen,  før  den  yngste  broder 
kom  hid,  en  af  dem  skulle  rejse  hjem  for  at  hente  ham,  og  imens 
skulle  de  andre  holdes  fanget.  Han  holdt  dem  i  forvaring  i  tre  dage 
og  sagde  så  til  dem:  »Vil  I  beholde  livet,  så  skal  I  gøre  således,  thi  jeg 
er  en  mand,  der  frygter  Gud:  Er  I  virkelig  ærlige  folk,  så  lad  een  af 
eder  blive  tilbage  som  fange  i  det  fængsel,  som  I  sad  i,  medens  I  andre 
drager  hjem  med  korn  til  at  stille  hungeren  i  eders  huse;  og  bring  så 
eders  yngste  broder  til  mig,  så  skal  eders  ord  stå  til  troende,  og  I  skal 
slippe  for  at  dø«.  Og  de  kom  i  hu,  hvad  de  havde  gjort  mod  deres 
broder  og  sagde  til  hverandre,  at  de  havde  fortjent  dette.  Josef  be- 
holdt Simeon  som  pant  og  befalede,  at  deres  sække  skulle  fyldes  med 
korn  og  at  deres  penge  skulle  lægges  tilbage  i  hver  enkelts  sæk.  Da 
de  gjorde  holdt  på  vejen,  opdagede  de  pengene  i  deres  sække,  og  da 
de  kom  hjem,  fortalte  de  deres  fader,  hvad  der  var  hændt  dem,  og  at 
Benjamin  skulle  drage  med  dem,  når  de  kom  igen.  Men  deres  fader 
ville  ikke  lade  Benjamin  drage  af  sted  og  sagde:  »I  gør  mig  barnløs; 
Josef  er  ikke  mere,  og  Simeon  er  ikke  mere,  og  nu  vil  I  tage  Benjamin; 
det  går  altsammen  ud  over  mig!« 

(Fortsættes). 


Store  tanker  og  et  rent  hjerte  skænker  alene  Gud.  Goethe. 

Nyt  fra  hjælpeorganisationerne 


Kvindelig  hjælpeforening. 

Lad  os  gå  nogle  få  år  tilbage  i  historien  og  tænke  på  nogle  af  de 
begivenheder,  der  skete,  og  som  skulle  blive  af  vital  og  trosfremmen- 
de  betydning  for  hver  eneste  sidste  dages  hellig. 

I  mange,  mange  år  havde  Herren  våget  over  Amerika,  for  det 
måtte  være|  et  frit  land,  hvor  hans  Kirke  igen  skulle  bringes  frem  på 
jorden.  Og  i  begyndelsen  af  1800-tallet  var  så  tiden  inde  til,  at  et  vid- 
underligt værk  skulle  komme  frem  blandt  menneskenes  børn. 

Profeten  Joseph  Smiths  forældre  flyttede  mange  gange  i  løbet  af 
få  år.  De  udholdt  mange  skuffelser  og  vanskeligheder  og  havde  som- 
metider også  held  med  sig.  Men  Herren  havde  et  stort  værk  for  Joseph 
Smith  at  udføre,  og  dette  værk  kunne  bedst  udføres  af  familien,  når 
den  boede  på  et  bestemt  sted,  så  efter  mange  års  flytten  fra  det  ene 
sted  til  det  andet  flyttede  familien  Smith  endelig  til  Palmyra,  New 
York.  Det  var  her,  Herren  ønskede  de  skulle  være.  Her  var  det  sted, 
Herren  havde  beredt  for  dem.  Her  var  det,  at  Herrens  hensigter  skulle 
opfyldes.  Her  var  det,  at  den  unge  Joseph  modtog  besøg  af  engle  og 
af  vor  himmelske  Fader  og  Frelseren. 

Der  fulgte  mange  vidunderlige  åbenbaringer  angående  det  store 
værk,  som  profeten  skulle  udføre  —  nemlig  at  organisere  Jesu  Kristi 
Kirke  af  Sidste  Dages  Hellige.  Efter  de  mange  år,  hvor  folk  på  jorden 
havde  levet  i  mørke,  skulle  evangeliet  bringes  tilbage  til  menneske- 
heden. Det  samme  evangelium,  som  Frelseren  forkyndte,  skulle  gen- 
gives til  menneskenes  børn. 

Efter  organiseringen  af  Kirken  fulgte  der  mange  år  med  lidelser  og 
prøvelser,  og  der  var  mange,  hvis  tro  ikke  var  stærk  nok  til  at  udholde 
denne  forfølgelse,  og  de  faldt  fra.  Men  mange  var  trofaste  og  stand- 
haftige under  alle  prøvelser.  De  blev  drevet  fra  by  til  by,  fra  stat  til 
stat.  Deres  hjem  blev  taget  fra  dem  eller  ødelagt,  og  deres  personlige 
ejendele  konfiskeret.  Kulde,  sult,  savn,  sygdom  og  lidelser  var  altid 
med  dem.  Ikke  desto  mindre  voksede  Kirken  og  vandt  i  styrke. 

Men  da  deres  profet  var  slået  ihjel  og  forfølgelsen  blev  stærkere, 
opgav  de  endnu  engang  alt  og  begav  sig  på  vandring  over  de  øde 
sletter  for  at  søge  sig  et  hjem,  hvor  de  kunne  bo  i  fred  og  dyrke  Gud, 
som  de  ønskede  det.  Aldrig  før  eller  siden  har  man  set  en  sådan  ud- 
vandring. De  drog  tusinder  af  kilometer  for  at  finde  et  tilflugtssted 
og  bragte  kun  med  sig,  hvad  de  kunne  have  på  deres  oksekærrer  eller 
håndkærrer.  Mange  af  deres  kære  døde  og  blev  begravet  langs  vejsi- 
den med  kun  et  par  sten  til  at  markere  deres  sidste  hvilested. 

Det  sted,  de  kom  til,  var  en  øde  ørken  uden  skyggefulde  træer  til 
at  beskytte  dem  mod  solens  ubarmhjertige  stråler.  Men  de  vaklede 
ikke,   de  gav  sig  til   at  bygge   huse,   dyrke  jorden,   så   deres   korn   og 

høste  afgrøden.  I  dag  står  der  et  mægtigt  rige,  et  af  de  smukkeste  og 
bedste  i  landet. 

Mange  gav  store  ofre,  for  at  denne  drøm  kunne  blive  virkelighed. 
Mange  kæmpede  hele  deres  liv  igennem  for  at  opbygge  fremtiden  for 
dem,  der  skulle  følge  efter  dem.  Der  findes  ikke  ord  nok  til  at  prise 
og  takke  disse  stålsatte,  trofaste  pionerer. 

Hver  sidste  dages  hellig  i  dag  har  en  pligt  at  udføre.  Vi  er  ikke  kal- 
det til  at  bringe  ofre  som  disse  pionerer,  men  hver  dag  har  vi  anled- 
ning til  at  forsvare  vort  vidunderlige  evangelium.  Der  findes  ikke  no- 
get, der  hedder  at  stoppe  op  på  halvvejen  for  en  god  sidste  dages  hel- 
lig. Vi  er  enten  faste  troende,  standhaftige  bærere  af  sandheden,  eller 
vi  skulker  fra  en  hellig  pligt,  som  er  blevet  os  givet.  Vi  har  selv  på- 
taget os  dette  ansvar,  da  vi  blev  medlemmer  af  kirken. 

Er  vi,  som  har  det  privilegium  at  være  medlemmer  af  denne  Kirke, 
fuldt  ud  klare  over  de  pligter,  som  vi  bør  påtage  os,  eller  er  vi  kun 
medlemmer  af  navn?  Anerkender  vi  eet  princip  og  fraviger  et  an- 
det? Vogter  vi  vort  vidnesbyrd  som  noget  meget  kosteligt?  Er 
vi  villige  til  at  påtage  os  vor  del  af  arbejdet  og  ansvaret,  eller 
prøver  vi  at  finde  undskyldninger  og  den  letteste  vej  at  slippe 
fra  det  på?  Hver  eneste  en  har  en  pligt  at  udføre,  og  hvis  vi  ikke  er 
villige  til  at  gøre  vor  del,  vil  vi  finde,  at  vi  sakker  bagud,  medens  Kir- 
ken går  videre  uden  os,  fordi  Herrens  værk  vil  gå  fremad.  Vi  er  lyk- 
kelige, når  vi  udfører  vor  part,  og  utilfredse  og  bedrøvede,  når  vi  skul- 
ker fra  vor  pligt. 

Lad  os  altid  være  villige  til  at  løfte  den  standard,  som  vore  ædle 
pionerer  led  og  døde  for.  Løbet  vindes  ikke  af  den  hurtige  eller  den 
stærke,  men  af  den,  der  holder  ud  til  enden. 

Mary  G.  Sorensen, 
Kvindelig  hjælpeforenings  hovedbestyrelse. 


Søndagsskolen 

NADVERVERS  FOR  JULI  OG  AUGUST: 

Han  lever,  Han  lever,  og  ydmygt  her 
vi  samles  at  mindes  vor  Frelser  kær. 
Som  dine  børn  vi  søger  at  lære 
at  leve  vort  liv,  Dig  Gud,  til  ære. 

Vi  er  allerede  halvvejs  gennem  året.  Hvor  meget  har  vi  forbedret 
os?  Har  vi  i  det  hele  taget  forandret  os?  Hvad  har  vi  —  ærlig  talt  — 
opnået  i  de  forløbne  6  måneder?  Vi  kommer  sikkert  til  mange  for- 
skellige slutninger,  hvis  vi  rigtig  sætter  os  til  at  tænke  over  det. 

Er  vore  undervisningsmetoder  blevet  spor  bedre  i  den  forløbne 
tid?  Har  vi  nu  også  lagt  hele  vort  hjerte  i  det  arbejde,  vi  påtog  os: 
at  undervise  i  evangeliets  budskab  hver  eneste  søndag?  Følger  vi  de 
foreskrevne   lektiekursus,   hvorved    vi    underviser   klassen    i    Herrens 

lærdomme,  eller  taber  vi  den  egentlige  hensigt  med  søndagsskolen: 
Undervisning  om  evangeliet  —  helt  af  syne. 

Kirkens  store  mission  er  at  frelse  menneskene  ind  i  Guds  rige.  Med 
mindre  vi  sætter  vore  anstrengelser  ind  herpå,  opnår  vi  ikke  den 
egentlige  hensigt  med  vor  eksistens  som  en  Kirke  og  som  et  folk. 

Er  der  nogen  i  denne  organisation,  som  tror,  at  de  har  lov  til  at 
skabe  vore  klasser  om  til  almindelige  diskussionsklubber,  hvor  et  hvil- 
ket som  helst  emne  kan  blive  diskuteret? 

Er  der  nogen,  som  ikke  forstår,  at  den  eneste  grund  til,  at  vi  har 
klassearbejde  i  søndagsskolen  —  eller  i  andre  af  Kirkens  møder  — 
er,  at  medlemmerne  skal  oplæres  i  Kirkens  autoriserede  lærdomme, 
således  at  disse  forstås  tydeligt.  I  modsat  fald  bliver  de  ikke  omvendt 
til  dem  og  kan  derfor  ikke  leve  efter  dem  og  således  udarbejde  deres 
egen  frelse. 

De  lærere,  som  laver  deres  klasser  om  til  diskussionsklubber,  svig- 
ter deres  pligt;  det  samme  gør  de,  der  nægter  at  følge  det  planlagte 
lekliekursus  for  deres  klasser.  De  gør  Kirken,  sig  selv  og  medlem- 
merne af  deres  klasse  en  meget  stor  uret  ved  ikke  at  undervise  om 
evangeliet  i  de  klasser,  da  det  er  det,  som  er  midlet  til  omvendelse 
for  de  mennesker,  der  trofast  møder  op. 

Ældste  Mark  E.  Petersen,  medlem  af  De  Tolvs  Råd,  siger: 

»Overdreven  spekulation  i  lærdommene  leder  kun  til  forvirring  og 
tvivl 

Betyder  det  noget  som  helst  for  Dem  eller  Deres  evige  frelse,  om  de 

ti   tabte   stammer  er  fundet,   registreret   og  katalogiseret?   Der  er 

nogle,  som  går  til  yderligheder,  når  der  er  tale  om  Visdomsordet, 
idet  de  siger,  at  vi  bryder  det  åbenbarede  ord,  hvis  vi  spiser  kød  eller 

kødprodukter,  hvidt  sufcker  eller  hvidt  mel Sådan   noget  er  blot 

folks  meninger  og  har  ingen  som  helst  forbindelse  med  Kirkens  lær- 
domme     Overdrevne    spekulationer    frelser    ingen.    De    omvender 

heller  ikke  nogen.  Hvad  skal  man  så  spekulere  for?  Vor  opgave  er 
den  at  hjælpe  til  at  tilvejebringe  evigt  liv  for  mennesket.  Den  rene, 
uforfalskede  sandhed  kræves  for  at  kunne  gennemføre  den.« 

Lad  os  beslutte  os  til  at  holde  Kirkens  sande  lærdomme.  De  er 
fremstillet  klart  og  tydeligt.  Vi  bør  undervise  i  dem  og  ikke  lade  os 
drives  og  kastes  hid  og  did  af  alle  mulige  lærdomme,  som  falder 
os  ind. 

Søndagsskolens  hovedbestyrelse : 
Roy  E.  Christensen,  præsident.  Inger  M.  Fischer,  sekretær. 

Primary 

Vi  er  nu  kommet  til  sommermånederne,  og  det  er  lidt  vanskeligt 
at  få  børnene  til  at  komme  til  møderne.  Der  er  derfor  en  del  af  vore 
Primary,  der  holder  ferie. 

Vi  standser  op  et  øjeblik  og  ser  tilbage  over  det  Primary-år,  der  er 
gået,  og  vi  kan  ikke  lade  være  med  at  blive  lidt  bevægede,  når  vi  af 

rapporterne  kan  se  den  hengivenhed,  De  har  vist  Kirken  og  Deres 
gren  ved  at  undervise  hornene  om  den  vidunderlige  mission,  Herren 
udførte. 

Gennem  den  forbindelse  vi  har  haft  med  hinanden,  er  vi  her  i  ho- 
vedbestyrelsen overbevist  om,  at  vi  alle  er  klare  over,  at  Primary- 
organisationen har  en  umådelig  indflydelse  på  børnenes  liv,  idet  den 
opbygger  en  del  af  deres  karakter;  en  god  hjælp  i  deres  opdragelse, 
giver  dem  gode  kammerater  i  behagelige  omgivelser  —  altsammen 
under  samvittighedsfulde  kvinders  ledelse. 

De  nævnte  ting  er  allesammen  vigtige  bestanddele  af  barnets  liv, 
og  Primary  kan  gøre  det,  som  ingen  verdslig  skole  kan  give  det,  og 
som  mange  hjem  forsømmer  at  give  dem,  nemlig  at  lære  at  tro  på  Gud. 

Vi  tror,  at  der  ikke  er  noget,  der  er  vigtigere  for  et  barns  fremtid, 
for  dets  lykke,  for  hvad  det  kan  opnå  i  livet,  end  det  at  have  den 
forsikring  i  deres  hjerter,  at  Gud  lever  og  styrer  alle  ting. 

Igen  vil  vi  sige  Dem  så  mange  tak  for  det  år,  der  er  gået.  Lad  os 
alle  se  frem  til  det  nye  Primary-år  med  fornyet  begejstring  og  et  sta- 
digt stærkere  ønske  om  at  kunne  gøre  noget  mere. 

Hovedbestyrelsen    for   Primary: 
Roy  E.  Christensen,  præsident.  Inger  M.  Fischer,  sekretær. 


Genealogisk  forening. 

Om  to  måneder  får  de  sidste  dages  hellige  et  stort  ønske  opfyldt, 
idet  templet  i  Bern  skal  indvies  den  10.  september.  Men  det  vil  også 
sige,  at  al  motivering  for  emigration  —  af  hensyn  til  Kirken  —  bort- 
falder. 

Vi  ved  alle,  hvor  mange  gode,  dygtige  søskende  vi  i  de  senere  år 
har  sagt  farvel  til,  fordi  de  mente,  de  ikke  ville  undvære  de  velsig- 
nelser, som  følger  med  tempelarbejde,  og  derfor  forlod  de  den  dan- 
ske mission. 

Det  behøver  vi  ikke  mere  nu  —  heldigvis  kan  vi  vist  godt  sige,  for 
der  er  brug  for  os  alle  herhjemme,  Og  jeg  er  vis  på,  at  det  nu  vil  blive 
inden  for  mulighedens  grænse  for  de  fleste  af  os  at  få  midler  til  en 
tur  til  Bern  og  derved  få  del  i  de  belæringer,  der  fås. 

Vore  ledende  mænd  inden  for  Kirken  ved  ganske  nøje,  hvad  de 
gør,  når  de  udarbejder  planerne  for  vore  forskellige  organisationer, 
og  naturligvis  også  med  hensyn  til  Genealogisk  forening.  Der  prøver 
vi  at  lære  søskende,  hvad  genealogisk  arbejde  er,  hvorfor  vi  skal  ud- 
føre det,  og  hvordan  det  skal  gøres.  Men  der  er  den  forskel  på  denne 
organisation  og  alle  de  andre  i  Kirken,  at  der  arbejder  vi  ikke  blot 
for  vor  egen  udvikling,  men  vi  hjælper  dem  på  den  anden  side,  som 
venter  på  hjælp  fra  os,  og  som  ikke  kommer  videre  uden  os.  Vi  le- 
vende kan  selv  studere,  høre,  lære  af  andre.  Kort  sagt,  vi  er  selv 
med  til  at  udvikle  os  så  meget,  vi  ønsker  —  vore  afdøde  mangler  vor 
medvirken  for  deres  videre  udvikling. 

Lad  os  derfor  vise  vor  taknemmelighed  mod  vor  himmelske  Fader, 
fordi  vi  nu  får  templet  i  Bern,  og  derigennem  får  chancen,  for  at  op- 
nå celestial  herlighed,  ved  at  komme  til  de  genealogiske  møder  for  at 
lære  om  principperne  for  denne  del  af  Kirkens  arbejde  og  derigen- 
nem ikke  blot  udarbejde  vor  egen  frelse,  men  også  frelse  for  vor 
afdøde  slægt. 

Irma  Petersen,  lærerinde,  Genealogisk  forening,  København. 

Personlige  nyheder  fra  nær  og  fjern. 
Fødselsdage: 

Herning:  Den  14.  juli  fylder  søster  Hilda  Overgaard  60  år.  Hjerte- 
lig til  lykke ! 

Aalborg:  Den  16.  juli  fylder  broder  Otto  Alfred  Sigvard  Simon- 
sen 60  år.  Hjertelig  til  lykke! 

Løgstør:  Den  19.  juli  fylder  søster  Petra  Kjærgaard  65  år.  Hjerte- 
lig til  lykke! 

Randers:  Den  1.  august  fylder  broder  Jens  August  Oscar  Petersen 
60  år.  Hjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Ted  J. 
Mortensen,  viedes  den  1.  juni  i  Idaho  Falls  Templet  til  Thella  Bun- 
nell.  Stjernen  ønsker  hjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Werner 
S.  Bønne  fra  Horsens,  viedes  den  10.  juni  i  Salt  Lake  Templet  til  Anna 
Kovaltsenko,  tidligere  Herning.  Stjernen  ønsker  hjertelig  til  lykke! 

Nyt  fra  U.S.A.:  Tidligere  missionærer  i  den  danske  mission,  Theral 
Nielsen  og  hustru,  LaVerle  Morley  Nielsen,  har  den  30.  april  fået  en 
søn,  der  har  fået  navnet  Kirk  Morley  Nielsen.  Stjernen  ønsker  hjerte- 
lig til  lykke ! 

Hilsen  fra  U.S.A.:  Tidligere  missionær  i  den  danske  mission,  søstei 
Francis  L.  Mills,  sender  fra  sit  hjem  i  Bridge,  Idaho,  de  venligste 
hilsener  til  alle  søskende  og  venner  i  Danmark. 

Hilsen  fra  udlandet:  Tidligere  missionær  i  den  danske  .mission, 
Frank  Jørgensen,  der  for  tiden  aftjener  sin  værnepligt  i  den  ameri- 
kanske hær  i  Tyskland,  sender  de  hjerteligste  hilsener  til  alle  søsken- 
de og  missionærer  i  den  danske  mission. 

Dødsfald  i  U.S.A.:  Missionær  Gerald  Arlyn  Jensen,  som  for  tiden 
arbejder  i  Esbjerg,  har  fra  Salt  Lake  City,  Utah,  modtaget  meddelelse 
om,  at  hans  fader  pludselig;  er  afgået  ved  døden  den  7.  juni  og  be- 
gravedes den  11.  juni.  Vi  udtrykker  vor  inderligste  deltagelse  med 
ældste  Gerald  Jensen  og  hans  familie. 

Ældste  Gerald  Jensen  fortsætter  sin  missionærgerning  i  den  danske 
mission. 

Besøg  fra  Amerika:  Tidligere  missionspræsidcnt  i  den  danske  mis- 
sion (fra  1928  til  1934)  Holger  M.  Larsen,  er  i  øjeblikket  på  besøg  i 
Danmark  i  sin  egenskab  af  dansk  vicekonsul  i  Salt  Lake  City,  Utah. 
Det  danske  udenrigsministerium  har  inviteret  alle  sine  honorære 
konsuler  i  hele  verden  til  en  4-dages  kongres  i  København  fra  15.  til 
18.  juni,  og  af  de  480  konsuler  har  247  modtaget  indbydelsen  og  er 
kommet  til  Danmark  fra  alle  egne  af  verden.  Holger  M.  Larsen  ankom 
den  12.  juni  med  polar-ruten  fra  Los  Angeles  og  vil  opholde  sig  i 
Danmark  indtil  19.  juli  og  vil  bl.  a.  overvære  Rebild-festen  den  4.  juli. 
»Stjernen«  ønsker  broder  Holger  M.  Larsen  hjertelig  velkommen  til 
Danmark  og  håber,  han  må  tilbringe  en  dejlig  tid  i  sit  gamle  land. 


{Kredslærermdernes  budskab 

»Han  svarede  ham :  Du  skal  elske  Herren  din  Gud  af  hele  dit  hjerte, 
af  hele  din  sjæl  og  af  hele  dit  sind.  Dette  er  det  største  og  første  bud. 
Der  er  et  andet,  der  er  dette  ligt:  Du  skal  elske  din  næste  som  dig 
selv.  På  disse  to  bud  hviler  hele  loven  og  profeterne.«  (Matt.  22:37 
—40). 

Det  var  en  lovkyndig,  der  stillede  det  spørgsmål,  som  frembragte 
dette  svar.  I  Lukas's  fremstilling  af  det  samme  sagde  den  lovkyndige 
for  at  retfærdiggøre  sig  selv:  »Hvem  er  så  min  næste?«  Som  svar  har 
vi  den  vidunderlige  beretning  om  »Den  barmhjertige  samaritan«, 
som  findes  i  Lukas  10:30 — 37.  Det  37.  vers  siger:  »Han  svarede:  »Den, 
som  øvede  barmhjertighed  imod  ham«.  Da  sagde  Jesus  til  ham:  Gå  du 
hen  og  gør  ligeså.«  Dette  bud  er  for  os  i  dag  det  samme,  som  det  var 
for  folket  på  Kristi  tid. 

Annie  Marion  Maclean  skriver  i  sin  bog  »Vor  næste«,  der  blev  ud- 
givet i  1922,  følgende,  idet  der  tales  om  folket  i  De  Forenede  Stater: 

»Vi  forstår  nu,  at  fra  de  mange  er  der  fremkommet  en  stærk  nation; 
vi  bøjer  vore  hoveder  i  ydmyghed  i  anerkendelse  af  den  sandhed,  at 
vi  er  medlemmer  af  hinandens  nationer.  Hvis  et  medlem  lider,  lider 
de  andre  med  det.  Når  kan  vi  atter  med  berettigelse  spørge:  Og 
hvem  er  min  næste?« 

Ingen  organisation  i  Kirken  har  gjort  mere  for  sin  næste  end  Kvin- 
delig hjælpeforening.  Ifølge  rapporten  fra  det  første  møde,  som  blev 
holdt  den  17.  marts  1842,  sagde  Emma  Smith,  at  foreningens  hoved- 
formål var  velgørenhed.  Dette  er  også  tilfældet  i  dag,  og  når  en  eller 
anden  af  os  finder  et  menneske,  som  trænger  til  hjælp  på  en  eller 
anden  måde,  så  skulle  vi  søge  at  yde  denne  hjælp  gennem  Kvindelig 
hjælpeforening.  Når  vi  gør  dette,  kan  vi  med  sandhed  sige,  at  vi  ud- 
viser kærlighed.  Elsker  vi  da  ikke  Herren  af  hele  vort  hjerte  og  vor 
næste  som  os  selv?  Kvindelig  hjælpeforenings  arbejde  lærer  os  at 
gøre  dette  hver  eneste  dag. 

tKredsfærernes  budskab. 

Trosartiklerne 

Artikel  10:  »Vi  tror at  jorden  vil  blive  fornyet  og  få  sin  paradi- 
siske herlighed.« 

Fornyelse  og  opstandelse. 

Jesu  Kristi  Kirke  af  Sidste  Dages  Hellige  lærer  os  dogmet  om  en 
bogstavelig  opstandelse  og  en  virkelig  genforening  af  de  dødes  ånder 
og  de  legemer,  som  de  var  iklædt  i  deres  dødelige  tilstand.  En  over- 
gang fra  dødeligheden  til  udødelighed  vil  være  privilegiet  for  nogle 
af  dem,  som  vil  være  i  kødet  på  tiden  for  Herrens  komme,  og  som  på 
grund  af  deres  personlige  retfærdighed  vil  blive  sparet  for  gravens 
søvn. 

»Nær  forbunden  med  og  svarende  til  jordens  forudbestemte  for- 
nyelse, hvorved  vor  planet  skal  overgå  fra  sin  nuværende  sørgelige 
og  faldne  tilstand  til  en  forherliget  fuldkommenheds  tilstand,  er  op- 
standelsen af  alle  de  væseners  legemer,  som  har  haft  deres  tilværelse 
på  den.«  (Trosartiklerne,  af  James  Talmage,  side  364.  Se  også  Matt. 
28:5—7;  Mark.  16:1—7;  Luk.  24:1—8;  Johs.  20:1—2;  Nephi  9:6,  12,  13). 

Følgende  er  nogle  almindelige  betragtninger  angående  opstandel- 
sen: 1)  Den  er  lige  så  almengyldig  og  vidtrækkende  som  døden  selv; 
2)  Et  opstandent  legeme  har  kød  og  ben,  men  ikke  blod;  3)  Opstandne 
legemer  er  fri  for  deformiteter,  men  af  skikkelse  er  de,  som  de  blev 
nedlagt.  Der  er  ingen  vækst  i  graven;  4)  Legemets  identitet  oprethol- 
des i  opstandelsen;  5)  Ingen  væsentlig  del  af  eet  legeme  går  over  i  et 
andet;  6)  Et  opstandent  legeme  begrænses  ikke  af  tyngdekraften  eller 
modstand  fra  materielle  ting. 

Selvom  dette  legeme  lægges  i  graven,  vil  det  opstå  igen  og  blive 
det  udødelige  tabernakel  for  menneskets  evige  ånd.  Vi  skal  indgå  i 
en  ny  verden,  efter  at  rejsen  på  jorden  er  endt.  I  denne  nye  verden 
skal  vi  fortsætte  vort  fremadskridende  værk  i  al  evighed.  Vor  frem- 
gang der  vil  afhænge  af  vore  handlinger  og  vor  villighed  til  at  rette 
os  efter  loven.  Altid  at  fortsætte  fremad  og  opad  er  det  evige  liv  og 
menneskets  skæbne.  Alle  ånder  går  gennem  dødens  porte  ind  i  Guds 
paradis,  hvor  de  retfærdige  og  retskafne  bliver  modtaget  og  går  ind 
til  en  tilstand  af  fred  og  hvile. 

Døden  skiller  mand  og  hustru,  forældre  og  børn.  Gennem  opstan- 
delsen vil  de,  som  er  blevet  beseglet  for  tid  og  evighed  i  vore  templer, 
og  som  har  levet  værdigt,  blive  genforenet,  og  alle  familiebånd,  som 
bristede  i  graven,  vil  blive  knyttet  igen. 

»Der  er  ingen  død!  Bladene  kan  falde.  Og  blomsterne  kan  visne 
og  dø;  de  venter  blot  gennem  vinterens  timer  på  maj  måneds  komme«. 

(John  L.  McCreery). 

Fra  missionsmarken 


Slagelse:  Lørdag  den  14.  maj  holdt  Slagelse  gren  en  lille  fest.  Del 
blev  til  en  af  de  helt  store  dage  for  os  her  i  Slagelse.  Vi  var  forbered l 
på,  at  vi  ville  blive  få  den  aften,  da  flere  medlemmer  ikke  kunne 
komme,  og  stor  blev  derfor  vor  overraskelse,  da  der  rullede  tre  biler 
ind  i  mødesalens  gård  med  ialt  20  missionærer  og  medlemmer. 

Vi  indledte  aftenen  med  at  synge  en  sang,  og  derefter  åbnede  ældste 
Grant  R.  Ipsen  med  bøn.  Grensforstanderen  bød  velkommen  og  over- 
gav tiden  til  distriktspræsidentcn,  ældste  A.  Gary  Anderson,  som  der- 
efter ledede  det  store  og  dejlige  program,  som  vore  gæster  fremførte 
for  os.  Vi  hørte  historier,  sange  og  sketches.  Missionspræsident  Junius 
M.  Sorensen  holdt  en  lille  tale  til  os  og  sagde  bl.  a.:  »Det  er  lørdag,  vi 
har  lov  til  at  more  os,  men  lad  os  gøre  det  på  en  pæn  og  god  måde«. 
Efter  underholdningen  fik  vi  forskellige  forfriskninger:  varme  pøl- 
ser, ris  å  l'amande  og  sodavand. 

Vi  sluttede  med  at  synge  en  sang,  og  ældste  Roy  E.  Christensen 
sluttede  med  bøn.  Tilstede  32.  V.  E. 

København:  I  København  gren  blev  Mors  Dag  den  8.  maj  fejret  i 
søndagsskolen,  hvor  små  og  store  børn  priste  deres  mødre  i  taler  og 
sange.  Alle  de  tilstedeværende  mødre  blev  hædret  med  små  blomster- 
buketter, uddelt  af  små  piger  og  drenge,  og  de  to  ældste  mødre,  hen- 
holdsvis 83  og  81  år,  fik  hver  overrakt  en  større  buket.  Tilstede  130. 

/.  K.  N. 

Bornholm:  Tirsdag  den  10.  maj  viste  broder  Harry  Petersen  fra 
København  sin  rejsefilm  »40.000  km  på  Nimbus  gennem  Canada,  USA 
og  Mexico«  i  Hotel  Dana,  Rønne.  Der  var  mange  tilstede,  og  de  var 
alle  meget  glade  for  den  dejlige  aften.  Mange  udtrykte  ønsket  øm  at 
få  lejlighed  til  at  se  filmen  en  anden  gang  igen,  og  ønskede  især  at 
udtale  deres  varmeste  tak  til  broder  Harry  Petersen,  fordi  han  kom 
til  Rønne  og  viste  sin  interessante  film.  Vi  håber  og  glæder  os  til  at 
få  besøg  af  broder  Petersen  en  gang  til  senere  på  sommeren.  Til- 
stede 50.  D.  N.  M. 

Kolding:  Lørdag  den  14.  maj  afholdt  G.U.F.  i  Kolding  en  festaf- 
ten med  forskellig  underholdning  fra  hele  Esbjerg  distrikt.  Vi  hørte 
mange  dejlige  sange,  som  missionærerne  sang  for  os,  ligesom  de  også 
underholdt  på  klaveret,  på  harmonika  og  på  mundharpe.  Efter  under- 
holdningen, der  varede  ca.  1  time,  serverede  vi  forskellige  forfrisk- 
ninger. 

Tilstede  var  26,  og  vi  havde  en  dejlig  aften,  og  en  tak  sendes  til 
alle,  der  hjalp  os  at  gøre  aftenen  så  festlig,  som  den  blev.  G.  H. 

270 

Vi  mødes  til  Stævnet 


Odense:  Primary  i  Odense  havde  mødet  søndag  aften  den  i.  maj. 
Efter  den  indledende  sang  og  velkomst  ved  præsidentinden,  søster 
Viola  Jensen,  udførte  børnene  et  meget  fint  program.  Der  var  taler 
og  solosang,  og  to  små  søstre  spillede  på  blokfløjte.  Der  blev  talt  om 
Jesu  barndom  og  om,  hvordan  vi  kan  lære  at  gøre  vor  himmelske 
Faders  vilje.  Alle  børnene  sang  »Jesus  elsker  store,  små«,  og  de  helt 
små  sang  en  sød  lille  sang  »Jeg  har  to  hænder  små«.  Medens  der  blev 
spillet  »O,  sig  hvad  er  sandhed«;  på  orglet,  gik  fem  børn  op  foran  ta- 
lerstolen, hver  med  en  bog  i  hånden,  og  efter  tur  fremsagde  de  nogle 
vers,  der  symboliserede,  at  bøgerne  talte  til  os.  Bøgerne  var  Bibelen, 
Mormons  Bog,  Lære  og  Pagter,  Den  kostelige  Perle  og  et  af  Primarys 
lektiehefter.  Til  sidst  fremsagde  alle  børnene  i  kor  et  lille  vers  om, 
at  vi  skulle  søge  visdom  i  disse  bøger.  Derefter  var  der  atter  et  par 
små  taler,  bl.  a.  om  »at  komme  hviledagen  i  hu«.  Efter  endnu  en  sang 
af  børnene  forklarede  missionær,  søster  Elva  Andersen,  hvad  børnene 
lærer  i  Primary.  Tilstede  85. 

Odense:  Det  er  vidunderligt,  når  det  arbejde,  man  er  begyndt  på, 
går  godt,  og  det  må  man  sige,  det  gør  for  den  nye  aktivitetsleder  i 
G.U.F.  i  Odense  gren,  broder  Weber  Bøgebjerg  Petersen.  Den  12. 
marts  var  der  en  dejlig  fodtur  på  16  km  til  Kærbjergskovene,  og  den 
7.  april  em  kombineret  cykle-  og  fodtur  til  landsbykirken  i  Stenløse  og 
derefter  til  dyreparken  i  Kratholm,  hvor  de  medbragte  madpakker 
spistes. 

Den  7.  maj  afholdtes  forårsfest  i  kirken.  Den  var  arrangeret  af 
ældste  Gale  Jensen,  broder  Bent  Gjennerskov  og  broder  Weber  Bøge- 
bjerg Petersen,  og  var  under  ledelse  af  præsidenten  for  G.U.F. ,  broder 
Chr.  Klokker  Hansen.  M-mænd  og  Gleaner-piger  opførte  en  lille  skue- 
spil, »Pionererne«,  der  omhandlede  pionerernes  vandring  over  slet- 
terne, til  de  nåede  Saltsødalen,  hvor  Brigham  Young  udtalte  »Her  er 
stedet«.  Missionærer  opførte  herefter  en  morsom  sketch.  Aftenen  slut- 
tede med  forskellige  lege  og  dans.  Der  solgtes  forfriskninger,  og  der 
indkom  herved  et  lille  beløb  til  støtte  for  grenens  budget.  Tilstede 
ca.  100. 

Den  19.  maj  foretoges  en  fodtur  langs  Odense  kanal  til  Stige,  hvor 
blomsterudstillingen  besås.  Trods  det  dårlige  vejr  var  der  mødt  15 
deltagere. 

2.  pinsedag,  den  30.  maj,  foretoges  en  cykletur  på  45  km.  Turen 
startedes  kl.  8  morgen  og  gik  ad  Kerteminde-landevejen  over  Guls 
kro  til  Ulriksholm  ved  Kølstrup,  derefter  til  Ladbyskibet,  hvor  der 
var  en  times  ophold  til  at  se  på  dette  fund  fra  vikingetiden.  Turen 
gik  derefter  til  Kerteminde  nordstrand,  hvor  der  var  et  ophold  på 
ca.  4  timer,  som  gik  med  leg,  boldspil  og  roning.  Hjemturen  startede 
kl.  15  over  Munkebo,  hvor  deltagerne  var  oppe  at  nyde  udsigten  fra 
Munkebo  Bakke.  Turen  endte  kl.  18  med  samling  i  kirken  i  Lahns- 
gade.  Tilstede  lait  32,  heraf  27  brødre  og  søstre  og  5  undersøgere. 

C.  K.  II. 

Aarhus:  Tirsdag  den  17.  maj  åbnede  Aarhus  gren  en  Primary  i 
Højbjerg  ved  Aarhus  i  broder  og  søster  Haupts  hjem  med  søster  Grete 
Haupt  som  præsidentindc  og  søster  Nanna  Petersen  som  1.  rådgiver 
og  sekretær. 

Mødet  begyndte  kl.  16,  og  der  var  mødt  20  børn,  forventningsfulde 
og  spændte  på,  hvad  Primary  egentlig  er.  Efter  sangen  »Pas  på,  lille 
øje«  og  bøn  bød  søster  Haupt  velkommen  og  forklarede  først  børnene, 
hvad  Primary  er.  Derefter  blev  der  leget  forskellige  lege  og  ind  imel- 


lem blev  der  serveret  lagkage.  Inden  afslutningen  læste  broder  Henry 
Haupt  en  fortælling  »Gør  mod  andre«  og  forklarede  bagefter  betyd- 
ningen af  historien.  Mødet  sluttede  med  sangen  »Engang  var  Jesus 
et  lille  barn«  og  bøn. 

Det  er  med  stor  glæde,  at  vi  med  Guds  hjælp  har  fået  det  store 
privilegium  at  åbne  en  Primary  her  i  Højbjerg,  og  det  er  vort  håb  og 
vor  bøn,  at  det  måj  blive  til  glæde  og  velsignelse  for  børnene  og  til 
gavn  for  missionærerne  i  deres  Tnissionærarbejde  her  i  Højbjerg. 

Grete  og  Henry  Haupt. 

Aarhus:  2.  pinsedag,  den  30.  maj,  afholdt  G.U.F.  i  Aarhus  gren  en 
udflugt  til  det  skønne  Mols.  Vi  mødtes  alle  ved  kirken  med  et  strå- 
lende humør  og  veloplagte  til  en  dejlig  udflugt.  Båden  bragte  os  på  en 
times  tid  over  vandet  til  Mols,  hvor  vi  tilbragte  dagen  med  forskellige 
lege.  Solen  skinnede  fra  en  skyfri  himmel  hele  dagen  og  var  med  til 
at  gøre  turen  vellykket^  Ved  16-tiden  brød  vi  op  og  sejlede  tilbage  til 
Aarhus,  alle  med  et  minde  rigere.  Tilstede  30.  //.  H. 

Aarhus:  Aarhus-spejderne  har  sendt  os  en  liste  over  de  krav,  som 
de  stiller  for  at  opnå  pionernålen. 

Kravene  er  for  spejdere: 


1 
2 
3 
4 
5 
6 
7 

For  u 
1 
2 
3 
4 
5 
6 
7 


Været  spejder  i  mindst  6  måneder. 

Have   aflagt  spejderløftet. 

Komme   regelmæssigt  til  søndagsskolemøderne. 

Komme  regelmæssigt  til  spejdermøder  og  ture. 

Gennemført  en  Hike  på  mindst  24  timer  uden  telt. 

Have  deltaget  i  en  lejr  på  mindst  7  dage. 

Kende  pionernålens  betydning   (Kirkens  pioner). 


Været  ulv  i  mindst  6  måneder 

Have  aflagt  ulveløftet. 

Komme  regelmæssigt  til  søndagsskolemøderne. 

Komme  regelmæssigt  til  ulvemøder  og  ture. 

Deltaget  i  og  gennemført  30  km  vandringen. 

Have  deltaget  i  en  lejr  på  mindst  5  dage. 

Kende  pionernålens  betydning  (Kirkens  pioner) 


For  både  ulve  og  spejdere  gælder  følgende: 

Der  kan  ikke  dispenseres  fra  kravene  i  §  1 — 7. 

Nålen  er  ikke)  ejendom,  og  hvis  kravene  ikke  opfyldes,  bliver  nålen 
taget  tilbage  igen,  indtil  kravene  atter  opfyldes. 

Nålen  kan  dog  overdrages  til  en  dreng  som  ejendom,  hvis  særlige 
omstændigheder  taler  derfor.  Hvis  en  dreng  får  nålen  som  ejendom, 
må  han  have  et  bevis  fra  sin  tropsfører  (flokfører)  på,  at  han  har  er- 
hvervet nålen   som  ejendom. 

Alle  førerne  har  efter  deres  udnævnelse  ret  til  at  bære  nålen  og  til 
at  erhverve  den  som  ejendom. 

Der  skal  betales  kr.  4.00  ved  modtagelsen  af  nålen.  Dette  beløb  til- 
bagebetales, når  nålen  inddrages  igen.  S.  A.  S. 


Referater  til  Stjernen 

af  begivenheder  i  missionen  bedes  indsendt  straks  efter  at  disse 
har  fundet  sted  og  aldrig  senere  end  den  5.  i  den  følgende  må- 
ned. —  Vi  modtager  jævnligt  referater,  der  er  flere  måneder 
gamle,  og  da  sådanne  ikke  har  megen  interesse  for  læserne,  vil 
referater,  der  indsendes  mere  end  en  måned  efter  begivenhe- 
derne, kun  undtagelsesvis  blive  optaget  i  »Stjernen«.  -  Alle 
referater  bedes  forsynet  med  underskrift  eller  forbogstaver, 
hvad  indsenderne  også  meget  ofte  glemmer. 

Beniærk : 

Under  stævnet  i  Esbjerg  vil  der  blive  afholdt  præstedømsmøde 

SØNDAG  DEN   17.  JULI   KL.   8,30. 

Ældsternes  kvorum  og  det  aronske  præstedømme  vil  have  mø- 

Missions  præsidentskabet. 


der  hver  for  sig 


DÅB 


RANDERS: 

2  2.  maj: 

Olga  Nielsen  Justensen,  døbt 
af  ældste  Marlin  R.  Anderson, 
håndspålæggelse   af  samme. 

Claus    Eilof    Seerup    Justensen, 

døbt  af  ældste  Marlin  A.  Ander- 
son, håndspålæggelse  af  ældste 
George  E.  Jensen. 

AALBORG: 

1.  maj: 

Annelise  Hellemann,  døbt  af 
ældste  Franklin  O.  Nielsen,  hånds- 
pålæggelse af  ældste  Charles  K. 
Cochrane. 

Kristine  Laursen,  døbt  af  æld- 
ste David  A.  Hansen,  håndspå- 
læggelse af  ældste  Blaine  P.  Jen- 
sen. 


ODENSE: 

17.    maj: 

Arne  Johansen,  døbt  af  ældste 
Robert  A.  Bryson,  håndspålæg- 
gelse af  ældste   Floyd  A.  Nelson. 

KØBENHAVN: 

8.  maj: 

Erhard  Adolph  Herman  Frede- 
riksen, døbt  af  ældste  Allen  I. 
Kidd,  håndspålæggelse  af  mis- 
sionspræsident  Junius  M.  Soren- 
sen. 

Inger       Johanne       Frederiksen, 

døbt     af     ældste    Allen    I.     Kidd, 
håndspålæggelse   af   samme. 

Kurt  Frederiksen,  døbt  af  æld- 
ste Merwyn  G.  Lamb,  håndspå- 
læggelse  af  samme. 


Vi  ønsker  de  nye  søskende  hjertelig  til  lykke  og  velkommen  i  Kirken! 

Velsignelser: 

Aarhus:  1.  maj:  Johannes  Martin  Nielsen  og  Petrine  Maria  Thom- 
sen Nielsens  datter,  Kirsten  Mariane  Nielsen,  velsignet  af  ældste  Glenn 
A.  Smith. 

Ordinationer: 

Silkeborg:  24.  april:  Knud  Rasmussen  ordineret  til  ældste  af  mis- 
sionspræsident  Junius  M.  Sorensen. 

Slagelse:  3.  april:  Dennis  Collingford  Hansen  ordineret  til  diakon 
af  Gustav  Olsen. 

Victor  Hansen  ordineret  til  lærer  af  Alfred  M.  Pedersen. 

København:  1.  maj:  Torkil  Emil  Dressø  ordineret  til  diakon  af 
Knud  Hentzen. 

Niels  Preben  Ingemann  Johansen  ordineret  til  diakon  af  Harry  Pe- 
tersen. 

Carl  Christian  Bernhardt  Svendsen  ordineret  til  præst  af  Harry  Pe- 
tersen. 

Amager:  22.  maj :  Peter  Ludvig  Rasmussen  ordineret  til  diakon  af 
ældste  William  Keith  Mortensen. 

Dødsfald: 

Hjørring:  Den  5.  maj  døde  søster  Ejdelis  Paula  Ulrikke  Christen- 
sen Nielsen,  49  år  gammel.  Æret  være  søster  Nielsens  minde! 

Emigrationer: 

København:  Den  7.  maj  er  Else  Bertha  Corelli  emigreret  til  Salt 
Lake  City,  Utah. 

Amager:  Den  7.  maj  er  Poul  Erik  Konnerup  Kristensen  og  Ingrid 
Marion  Jensen  Kristensen  emigreret  til  Mesa,  Arizona. 

Missionærforflyttelser: 

24.  maj :  Allen  I.  Kidd  fra  København  til  Slagelse. 

30.  maj:  Darlene  Joyee  Peterson  fra  Odense  til  Aalborg. 

Phyllis  Darlene  Peterson  fra  Aarhus  til  Randers. 

June  Pehrson  fra   Aarhus  til  Odense. 

Ruth  Henriette  Hendrickson  fra  Randers  til  Aarhus, 

Karin  Ingeborg  Aronson  fra  Aalborg  til  Aarhus. 

Missionærankomstcr: 

Med  »Stockholm«  fra  New  York  er  følgende  missionærer  den  20. 
maj  ankommet  til  den  danske  mission: 

William  Don  McBride  fra  San  Bernardino,  Californien,  beskikket 
til  at  arbejde  i  Slagelse. 

Gerald  Clifton  Henricksen  fra  Smithfield,  Utah,  beskikket  til  at  ar- 
bejde i  Esbjerg. 

Marius  Aldrid  Christensen  fra  Tremonton,  Utah,  beskikket  til  at  ar- 
bejde i  København. 

David  Joseph  Johnson  fra  Las  Vegas,  Nevada,  beskikket  til  at  ar- 
bejde i  København. 

Lee  Kenneth  Christensen  fra  Los  Angeles,  Californien,  beskikket 
til  at  arbejde  i  Esbjerg. 

Med  »Stavangerfjord«  fra  New  York  over  Oslo  er  følgende  missio- 
nærer  den  5.  juni  ankommet  til  den  danske  mission: 

l'ouline  Jensen  fra  Brigham  City,  Utah,  beskikket  til  at  arbejde  i 
Aarhus. 

Ingrid  Dam  fra  Salt  Lake  City,  Utah,  beskikket  til  at  arbejde  i  Ama- 
ger gren. 

Margit  Christiansen  fra  Salt  Lake  City,  Utah,  beskikket  til  at  arbejde 
i  Aarhus. 

Vi  byder  de  nye  missionærer  hjertelig  velkommen  til  den  danske 
mission. 


Wm.  Don  McBride. 


Gerald   C.   Henricksen     Marius    A.    Christensen. 


David  J.  Johnson.  Lee  K.  Christensen 


Pauline  Jensen. 


Ingrid  Dam. 


Margit  Christiansen. 

